Apple tajno rangira svoje korisnike | PC Press\nApple tajno rangira svoje korisnike\n21. septembar 2018. Tamara Živković\nApple je predstavio „trust scores“ – način ocenjivanja korisnika na osnovu toga kako upotrebljavaju svoj iPhone i druge uređaje.\nTehnološki gigant koji je prošlog meseca postao prva javna kompanija sa vrednošću od bilion dolara, je naglasio da će update u njihovim pravilima privatnosti omogućiti da se prate pozivi i poruke na Apple uređajima i na osnovu toga da se daju ocene korisnicima. Sistem ocenjivanja bi trebao da pomogne u borbi protiv prevara, ali iz Apple-a nisu dali konkretnije informacije kako taj sistem radi.\nS izlaskom iPhone Xs i iPhone Xs Plus, pojavio se update na iTunes prodavnici i na stranici za privatnost. „Da bi omogućili identifikaciju i zaustavljanje prevara, inforamcije o tome kako koristite svoj uređaj, uključujući tu i broj poziva i email-ova, će se koristiti za izradu ocene poverenja prilikom pokušaja kupovine“, rečeno je na strani za privatnost.\nMetod podseća na epizodu u seriji Black Mirror, u kojoj su svi ljudi ocenjivani na osnovu njihovih interakcija sa drugima. U toj epizodi, ocene su korišćene da bi se odlučio ekonomski status osobe, dostupnost zdravstva, transporta i slično. Poređenje sa Black Mirror serijom je uočeno od strane korisnika društvenih medija, a mnogi su smatrali ovaj potez „opasnim“.\nApple je izjavio da će postojati način da se obezbedi potpuna transparentnost kada je u pitanju prikupljanje podataka sa uređaja. Pored ovoga neobična je i činjenica da će se prikupljanje podataka vršiti i na Apple TV koji nema mogućnost poziva i primanja poruka.\nTagovi: apple, ocenjivanje, Privacy Protection, privatnost, trust scores\n← Virtuelna tastatura za poneti\nVeritas Backup Exec: Jedno rešenje za kompletan bekap →


Kineski Janfeng završio NOVI POGON u Kragujevcu\n26/08/2021 | 20:02\nKineski proizvođač automobilskih delova Janfeng (Yanfeng) saopštio je da je završio izgradnju novog pogona u Kragujevcu, koji bi trebalo da proradi sledeće godine, kao i da planira da u narednih nekoliko godina zaposli ukupno 500 radnika.\nGeneralni direktor Janfeng Siting (Seating) za Evropu Čunfeng Sju izjavio je da novim pogonom za proizvodnju automobilskih sedišta u Kragujevcu, ta kompanija odgovara na zahteve tržišta i širi portfolio u Evropi.\nJanfeng će proizvoditi komponente za sedišta raznim klijentima u proizvodnom pogonu veličine 20.000 kvadratnih metara.\nPodsećaju da je nova fabrika drugi pogon kompanije Janfeng u regionu Šumadije, odnosno u Kragujevcu, gde već proizvodi unutrašnje komponente za automobile.\n“Novom fabrikom u Srbiji, Janfeng će, takođe, ojačati svoje prisustvo u rastućim tržištima Istočne Evrope dok održava snažno i posvećeno prisustvo u Zapadnoj Evropi”, ističe se u saopštenju, uz napomenu da su u toku konkursi za zapošljavanje na menadžerskim pozicijama, kao i za radna mesta u proizvodnji, inženjeringu, logistici, kontroli kvaliteta i u sektoru ljudskih resursa.\nLeto NAPUNILO srpske hotele, ali radnike “NI LASOM ne mogu da nahvataju”


Anabela obradovala Miu originalnim poklonom za rodjendan – Poznati.info\nPre samo pet godina drugarice i koleginice Mia Borisavljević i Anabela Atijas započele su poslovnu saradnju snimivši pesmu „Sto ratova“ koja i dan danas živi i peva se po klubovima. Osim poslovnog uspeha njih dve spaja i prijateljstvo jer kako Anabela ističe Mia joj je pomogla specifičnim poklonom novčanika kada joj je bilo najteže u životu, taj gest nije bio običan vec je imao posebnu energiju.\nTim sećanjem i povodom Mijinog 31-og rođendana Anabela je rešila da je odvede i kupi joj originalan poklon u prodavnici nakita „WISH“.\nOvoga puta iznenadila je drugaricu predivnom sivom majicom sa srebrnom pločicom gde će Mia po svojoj želji izgravirati sebi nešto specifično. Atraktivnu pevačicu najviše je obadovalo što je „WISH JEWELRY“ mesto koje najviše voli, te njeni prijatelji vođeni tome kupili su joj ni manje ni više nego puno nakita, narukvica, i prsten na kome je izgravirano njeno ime.\nMia i Aabela su provele zajedno divno popodne u gradu, a da li će ove dame snimiti još neku duetsku pesmu ostaje nam da vidimo.


RTCG - Radio Televizija Crne Gore - Nacionalni javni servis :: Korona virus - Svijet :: Rusija osudila pokušaj SAD da ugrozi SZO\n19. 05. 2020. 22:09 >> 22:13 0\nRusija je danas osudila pokušaje SAD da, kako je saopšteno, "razbije" Svjetsku zdravstvenu organizaciju, pošto Vašington optužuje SZO da je blagonaklona Kini i prijeti da će joj ukinuti finansijska sredstva.\n"Mi smo protiv razbijanja (SZO), koji bi se odnosio na političke ili geopolitičke interese jedne države, a to su SAD", rekao je zamjenik šefa ruske diplomatije Sergej Rjabkov i dodao da postoje načini poboljšanja rada pozivajući na reforme.\nRjabkov je rekao da Rusija u tim pozivama pristupa na odgovoran i konstruktivan način i da je spremna da aktivno učestvuje u takvom radu.\nZvaničnik je dodao da se Moskva protivi politizaciji "bilo čega što je povezano sa epidemijom korona virusa", "slabljenjem SZO i pretvaranjem te organizacije u platformu za političke obračune".\nAmerički predsjednik Donald Tramp optužio je SZO da je "marioneta Kine" u kojoj se krajem 2019. godine pojavio korona virus.\nTramp je dao SZO rok od mjesec dana za dobijanje značajanih rezultata u okončanju borbe protiv virusa, a u protivnom prijeti da će SAD, tradicionalno najveći davalac finansijske podrške, napustiti tu svjetsku organizaciju.


Objavljeno: 29.12.2016, 09:47:12 , 09:47:57\nKineski investitori preuzeće kompaniju Farmland već sredinom januara, nakon što je potpisan memorandum u Kini prilikom nedavne posete predsednika Republike Srpske, Milorada Dodika, javlja Radio-trelevizijka RS.\nBANJA LUKA - Kineski investitori preuzeće kompaniju Farmland već sredinom januara, nakon što je potpisan memorandum u Kini prilikom nedavne posete predsednika Republike Srpske, Milorada Dodika, javlja Radio-trelevizijka RS.\nVeliki dugovi i neispaćene plate biće izmireni, a proširenjem proizvodnje biće otvorena i nova radna mesta.\nLoša privatizacija Farmlanda i blokirani računi, nastali zbog solidarne odgovornosti naslednika PIK-a "Mladen Stojanović", biće sanirani ulaganjem 24 miliona evra kineskih partnera.\n"Tih 24 miliona evra u principu biće savršeno dovoljno da se sve obaveze Faramlenda isplate. Mi smo sve institucije i poverioce obavestili u više navrata", rekao je Predrag Zgonjanin, član Upravnog odbora Farmlanda.\nS ciljem stvaranja slobodnih ekonomskih zona i jačanja poljoprivredne proizvodnje, preuzimanje Farmlanda samo je deo onoga što kineski investitori planiraju u Srpskoj.\nProširenje proizvodnje, pa i povećanje radnih mesta sa trenutnih 48, prvi je korak nakon preuzimanja.\nZgonjanin je naveo da će biti pokrenuti i novi proizvodni kapaciteti, te da je predviđeno 15 miliona za nova ulaganja, prenosi RTRS.\nTagovi: Kinezi preuzimaju Farmland


SEEbiz.eu / HR / Mihajlović: Rekonstrukcija pruge Beograd - Zagreb mogla bi da počne 2019.\nZorana Mihajlović rekonstrukcija pruge Beograd - Zagreb\nMihajlović: Rekonstrukcija pruge Beograd - Zagreb mogla bi da počne 2019.\nDatum objave: 14.02.2018. - 15:22:58\nBEOGRAD - Potpredsednica vlade i ministarka građevinarstva, saobraćaja i infrastrukture Zorana Mihajlović je najavila danas da će ove godine u Batajnici početi da se gradi prvi intermodalni terminal u zemlji.\n"To je strateški projekat Vlade Srbije vredan više od 15 miliona evra. Projektno-tehnička dokumentacija je završena sa EU", rekla je Mihajlović novinarima u opštini Zemun.\nNaglasila je da je intermodalni terminal značajan zbog povezivanja putničkog i železničkog saobraćaja.\n"Ove godine ćemo početi da ga gradimo i to će biti prvi intermodalni terminal na teritoriji Srbije", istakla je Mihajlović.\nKako je ranije najavljeno, projekat će biti finansiran iz programa IPA 2015.\nIntermodalni terminal Batajnica sastojaće se iz nekoliko delova, a najvažnija je manipulativna oblast koja će obuhvatiti: dva pretovarna koloseka za kontejnere i jedan dodatni manipulativni kolosek za lokomotivu, saobraćajne trake za prolaz kamiona (prolazna, utovarno-istovarna, rezervna i traka za izlaz u slučaju opasnosti), kontejnersko skladište (tri linije za privremeno skladištenje kontejnera).\nTerminal će sadržati i carinski magacin, postrojenje za održavanje, administrativno-kontrolnu i carinsku zgradu.\nSkupština Grada Beograda je u junu 2015. godine usvojila Plan detaljne regulacije za intermodalni terminal i logistički centar Batajnica, koji će se prostirati na ukupno 63 hektara, i na kome će se ukrštati železnički i drumski saobraćaj u cilju transporta kontejnera.\nKako je tada objavljeno, procenjena vrednost investicija iznosi oko 15,5 miliona evra, a potrebno je i oko četiri miliona evra za eksproprijaciju zemljišta.\nRekonstrukcija pruge Beograd - Zagreb mogla bi da počne u 2019. godini, a vrednost radova u Srbiji je oko 250 miliona evra, izjavila je Mihajlović.\n"Pruga Beograd - Zagreb je još jedan od načina da se povežemo sa regionom", rekla je ona novinarima u opštini Zemun.\nIstiče da je Srbija inicirala projekte u železničkoj i putnoj infrastrukturi za povezivanje sa okolnim zemljama, gde već nisu bili pokrenuti projekti, kao što je i povezivanje autoputom Beograda i Sarajeva.\nMinistarka je dodala da se sada vozom od Beograda do Zagreba putuje oko sedam sati.\nOna je rekla da je sa naše strane već rekonstruisan deo pruge ka Šidu i da treba završiti projektno - tehničku dokumentaciju.\n"Pripremićemo i aplicirati ka EU fondovima kako bi zajedno realizovali taj projekat".\nMihajlović navodi da će se ove godine raditi na pripremi projektno-tehničke dokumentacije i da je realnije da radovi krenu u 2019. godini.\nNapomenula je da će Hrvatska na svom delu morati mnogo više da rekonstruiše prugu nego što je to slučaj kod nas.\nPruga Beograd - Zagreb je duga 412 kilometara i deo je železničkog Koridora 10.\nPredsednici Srbije i Hrvatske Aleksandar Vučić i Kolinda Grabar Kitarović su u Zagrebu načeli tu temu, a resorna ministarstva su usaglasila okvir za protokol o saradnji na projektu rekonstrukcije pruge.\nDeo pruge kroz Srbiju je dug 116 km i planirana je rekonstrukcija oba koloseka na celoj deonici Golubinci - Šid odnosno do granice sa Hrvatskom, kao i modernizacija dela od Rume do Šida.


Konzorcijum MP-SOFT GROUP & CT Computers oprema škole u Albaniji Konzorcijum MP-SOFT GROUP & CT Computers oprema škole u Albaniji – Personal magazin\nKonzorcijum MP-SOFT GROUP & CT Computers realizovaće projekat opremanja 665 škola u Albaniji, kompletnom kompjuterskom opremom. Domaći konzorcijum je pobedio je na međunarodnom tenderu u Republici Albanija, za potrebe Ministarstva…\nKonzorcijum MP-SOFT GROUP & CT Computers realizovaće projekat opremanja 665 škola u Albaniji, kompletnom kompjuterskom opremom. Domaći konzorcijum je pobedio je na međunarodnom tenderu u Republici Albanija, za potrebe Ministarstva obrazovanja i nauke, („Education Excellence and Equity Project“), finansiran sredstvima Svetske banke, i na taj način pokazao da srpske kompanije zauzimaju lidersku poziciju i na tržištima u regionu.\nU veoma kratkom roku, u albanskim školama će biti instalirane i implementirane najsavremenije mrežne platforme i montirano više od 10.000 računara, štampača, skenera i uređaja neprekidnog napajanja, čime će sadašnji i budući učenici imati priliku da se obrazuju i prate nastavu pomoću najsavremenijih tehnologija.\n– Veoma smo ponosni što smo učesnici ovog projekta i apsolutni pobednici veoma zahtevnog i specifičnog međunarodnog tendera, gde nam se ukazala prilika da svoja znanja prenesemo dalje. Vođeni vizijom proširenja portfolia, institucionalno partnerstvo kompanija MP-SOFT GROUP & CT COMPUTERS rezultiralo je još jačim iskorakom u regiju uz zadržavanja visokog stepena kvaliteta poslovanja. Da bismo u tome uspeli, bilo nam je potrebno veliko iskustvo u implementaciji složenih informatičkih rešenja, posebno kod velikih korisnika, i u saradnji na sličnim prethodnim projektima Svetske banke i Evropske agencije za rekonstrukciju. U tome smo lideri i na domaćem tržištu, ali i u regionu – istakli su Dušan Bucalović i Dejan Anđelković ispred kompanije MP Soft GROUP.\nInovativna tehnologija nove generacije najpoznatijih svetskih „brand name“ proizvođača, obuhvaćena ponudom konzrocijuma MP-SOFT GROUP & CT Computers, sa iskustvom, znanjem, kreativnošću i vrhunskom stručnošću ove dve kompanije, garancija su uspešne realizacije ovog projekta.\nKonzorcijum MP-SOFT GROUP & CT Computers oprema škole u Albaniji was last modified: November 24th, 2008 by Redakcija\nMentorski seminar “Uspešno korišćenje INTERNETA”


Zvezda ceni vernost - Glumac Vlasta Velisavljević dobio sezonsku ulaznicu - Sportske.net\nZvezda ceni vernost - Glumac Vlasta Velisavljević dobio sezonsku ulaznicu\nGlumcu Vlasti Velisavljeviću (93), svom vernom navijaću, Košarkaški klub Crvena zvezda je danas uručio sezonsku ulaznicu za mečeve tog kluba.\nZvezda je navela da je Velisavljević jedno od dobro poznatih lica koja godinama imaju svoje mesto u dvorani.\n"Želja kluba i njegovog partnera kompanije Europcar bila je da zahvali legendarnom Vlasti za njegovu odanost crveno-belim bojama", piše u saopštenju Zvezde u kojem se dodaje da je Velisavljeviću ličnu sezonsku kartu uručio direktor kompanije "Europcar" Vladimir Ilić.\nCrvena zvezda koja večeras dočekuje Žalgiris u utakmici 19. kola Evrolige je podsetila da su nedavno u prodaju puštene polusezonske ulaznice.\nVelikan srpskog glumišta Vlasta Velisavljević je od nedavno ponosni vlasnik sezonske ulaznice KK Crvena zvezda mts. Za to su se bobrinuli njegov voljeni klub i partner crveno-belih kompanija @EuropcarSerbia 🔴⚪#WeAreTheTeam #kkcz #Zvezdas https://t.co/CCzXcxnblI\n— KK Crvena zvezda (@kkcrvenazvezda) January 15, 2020


Otvoren novi pogon fabrike „Knott“ u Bečeju - Ekonomske Vesti\nApril 2022,EU : Pad prodaja novih automobila 20,6 odsto\nPredsednik Vlade Republike Srbije Aleksandar Vučić prisustvovao je danas u Bečeju otvaranju novog pogona fabrike „Knott Autoflex yug“ za proizvodnju delova za auto-prikolice, u kojem će biti zaposleno dodatnih 150 radnika.\nVučić je tom prilikom istakao da je trenutno 33.000 ljudi zaposleno u nemačkim firmama koje posluju u našoj zemlji.\nOn je u skladu sa tim izrazio očekivanje da će uskoro taj broj biti i veći od 35.000, dok u narednom periodu može premašiti čak i 50.000.\nJavne finansije u Srbiji su sigurne, a sada je na nama da se postaramo za rast životnog standarda svih građana, poručio je premijer, dodavši da je javni dug počeo da opada.\nNovi pogon je površine 9.500 metara kvadratnih i predstavlja investiciju vrednu 1,3 miliona evra. Ovo preduzeće je osnovano 2003. godine, a proizvodi karoserije za motorna vozila, prikolice i poluprikolice.\nTa fabrika više od 90 odsto proizvodnje u našoj zemlji plasira u inostranstvo, a izvozi u zemlje EU, Izrael, Rusiju, Tursku i SAD.\n„Knott“ grupacija u Bečeju posluje preko tri firme – „Motorflex Remont“, „Knott Autoflex Yug“ i „Autoflex“ livnica.\nUkupna kvadratura pogona sve tri firme je 23.000 kvadrata, u kojima je zaposleno 570 ljudi.\nOtvaranju novog pogona prisustvovali su i ministar privrede Goran Knežević, premijer AP Vojvodine Igor Mirović, predsednik Skupštine Vojvodine Ištvan Pastor, ambasador Nemačke u Srbiji Aksel Ditman i ambasador Mađarske u Srbiji Atila Pinter.\n← Anketa: Amerikanci podržavaju Trampovu odluku\nKoji su sajtovi nepouzdani saznajte na Mondu →


11. jan. 2019. 11:48 Objavljeno u TURIZAM\nŠtand Turističke organizacija Istočno Sarajevo i Olimpijskog centra “Jahorina” juče je posjetio i ambasador BiH u Beču Kemal Kozarić, sa kojim je dogovorena saradnja na promociji Jahorine, Republike Srpske i BiH, s obzirom na izuzetno atraktivno austrijsko tržište.\nPredstavnici Turističke organizacija Istočno Sarajevo i Olimpijskog centra Jahorina poseban akcenat na štandu stavili su na Evropski omladinski olimpijski festival /EJOF 2019/, koji počinje 6. februara u Istočnom Sarajevu i Sarajevu.\nU saopštenju se navodi da su posjetioci sajma, gosti iz Austrije, koji su već boravili na Jahorini, prenijeli svoje pozitivne utiske sa same planine, ističući zadovoljstvo napretkom koji je primjetan posljednjih godina.\nSajam turizma u Beču počeo je juče i trajaće do nedjelje, 13. januara. Srna\nKljučne riječi: bec, istocno sarajevo, izbor, jahorina, sajam turizma\nPredstavljanje Jahorine na zimskom sajmu turizma\nAustrijanci zainteresovani za ponudu Srpske


Mir: Lošija forma nema veze sa Briviovim odlaskom - Moto Berza\nSuzuki još uvek čeka na prvu pobedu u ovoj sezoni, dok je aktuelni šampion Mir u zaostatku od 55 poena za vodećim Kvartararom.\nŠpanac je tek četvrti u generalnom plasmanu, a u prvih devet trka ove godine uspeo je da osvoji samo tri podijuma.\nMir je u više navrata kritikovao manjak napretka ostvarenog sa GSX-RR, a pred samu letnju pauzu je priznao da aktuelni paket nema snage da se bori za naslov.\nPred start sezone, sve je šokirao odlazak dugogodišnjeg šefa tima, Alberta Brivija, koji je postao trkački direktor Alpine F1 tima. Italijan je bio taličan za Suzuki od povratka u MotoGP, 2015. godine, ali Mir ne smatra da je to razlog lošijoj formi u 2021.\n„Davide je radio odličan posao u timu, ali ne mislim da je njegov odlazak krivac za trenutnu situaciju.“\n„Mislim da je u pitanju nedostatak poboljšanja na aktuelnoj mašini. To ne znači da se u timu ne radi, naprotiv.“\n„U ovom slučaju je ključno da nastavimo da poboljšavamo mašinu i da probamo da uhvatio korak s rivalima.“\nSuzuki se odluči da ne dovodi Briviovog naslednika, pa timom upravlja komisija koju predvodi direktor projekta, Šiniči Sahara. Upravo je Sahara potvrdio da u 2021. tim neće dobiti novog šefa. Mir je izjavio da veruje u takvu procenu, naglasivši da kao vođa projekta, Sahara ima uvid u sve detalja u ekipi.\n„Ako kaže da nam novi šef ne treba u ovom trenutku, mora da postoje razlozi za tako nešto.“


GM:NEVENA OBRADOVIĆ, ŠEF KANCELARIJE ZA ZAŠTITU ŽIVOTNE SREDINE, O AKTUELNIM EKOLOŠKIM TEMAMA | ČA Glas\nKancelarija za ekologiju u Opštini Gornji Milanovac je osnovana još 2004. godine, a od 2016. je izdvojena kao posebna organizaciona celina u lokalnoj samoupravi. Zaposleni u njoj obavaljaju poslove koje im je poverilo Ministarstvo zaštite životne sredine Republike Srbije, a koji u pravnim i zakonskim okvirima regulišu oblast zaštite i unapeđenja životnog okruženja. O gorućim ekološkim problemima u milanovačkom kraju, načinima njihovog prevazilaženja i ostalim aktuelnim temama u ovoj oblasti, razgovarali smo sa Nevenom Obradović, šefom Kancelarije za zaštitu životne sredine.\nKoliko nadležni u lokalnoj samoupravi imaju sluha za oblast zaštite životne sredine?\n– Kancelarija za zaštitu životne sredine jeste izdvojena kao posebna organizaciona celina pri Optinskoj upravi, što govori o tome da donosioci odluka i predstavnici lokalne vlasti u Opštini Gornji Milanovac imaju veoma odgovoran i profesionalan odnos prema ovoj značajnoj oblasti. Pozitivni pomaci koji su ostvareni u prethodnom periodu najbolje potvrđuju da opštinsko rukovodstvo ima snažnu volju da se bavi unapređenjem zaštite životne sredine, kako kroz jačanje kapaciteta same Kancelarije, tako i kroz značajna ulaganja u oblasti ekologije.\nKoji su gorući ekološki problemi na području gornjomilanovačkog kraja?\n– Opština Gornji Milanovac je teritorijalno prostrana, pored gradskog dela postoje 62 seoska naselja. Dobrom primenom Lokalnog plana upravljanja otpadom, naša lokalna samouprava je uspela da organizuje odvoženje otpada sa čitave teritorije na sanitarnu deponiju ‘’Vujan’’, kojom, u skladu sa dozvolom za obavljanje ove delatnosti i Odlukom o komunalnim delatnostima, gazduje JKP „Gornji Milanovac“. Pravilno upravljanje otpadom za nas predstavlja primarni problem koji rešavamo uspešno zahvaljujući primeni planskih dokumenata i izdvajanjem značajnih sredstava iz opštinskog buxeta, ali i buxetskog Fonda za zaštitu životne sredine, namenjenog isključivo za finansiranje delatnosti iz oblasti zaštite, unapređenja i očuvanja životne sredine. Takođe, izgradnja vodovodne i komunalne infrastrukture na seoskom području predstavlja primarnu aktivnost u ovom, ali i u narednom periodu, što će neosporno uticati na kvalitet životne sredine u našoj opštini.\nKoliko novca godišnje izdvaja Opština Gornji Milanovac za oblast zaštite životne sredine?\n– Buxetski fond za zaštitu životne sredine Opštine Gornji Milanovac iznosi 15 miliona dinara, a izdvajaju se i dodatna sredstva za realizaciju velikih investicija, kao što su izgradnja vodovodne i kanalizacione infrastrukture za Pranjanski i Rudnički kraj, Takovo, Mlakovac, Brđane, Vraćevšnicu, zatim proširenje tela deponije ‘’Vujan’’, rekonstrukcija i održavanje gradskog prečišćivača u “Mlakovcu”, uređenje korita reke Despotovice i bujičnih potoka, održavanje zelenila na javnim površinama u gradskom i seoskom području, čišćenje i pranje ulica, program monitoringa kvaliteta pijaćih voda manjih izvorišta vodosnabdevanja na seoskom području i brojna druga ulaganja u različitim oblastima, koja definitivno utiču na unapređenje zaštite životne sredine i kvalitet života naših građana.\nGornji Milanovac se svrstava među čistije gradove Srbije, osim redovnih akcija čišćenja grada, vrlo često se organizuju i vanredne. Koliko su građani spremni da podrže takve aktivnosti i da li su u dovoljnoj meri svesni značaja unapređenja oblasti zaštite životne sredine?\n– U saradnji sa javnim preduzećima i ustanovama, privredom i nevladinim sektorom, Kancelarija za zaštitu životne sredine organizuje redovne akcije čišćenja pod nazivom “Očistimo grad i Opštinu Gornji Milanovac“. Preko lokalnih medija pozivamo i sve građane da se pridruže ovakvim akcijama. Naš cilj nije da tog dana čistimo, jer to je delatnost poverena JKP “Gornji Milanovac, već su ovakve akcije isključivo edukativnog karaktera, kako bi se građanima skrenula pažnja na neophodnost učešća svakog pojedinca u procesu pravilnog odlaganja otpada. Edukacija je proces koji traje i predstavlja deo stalnih aktivnosti naše kancelarije, a da li će građani i u kojoj meri usvojiti prezentovane modele ponašanja ostaje na svakom pojedincu, kao deo njegove lične odgovornosti za očuvanje životne sredine i unapređenje kvaliteta života.\nGornji Milanovac ima sopstvenu sanitarnu deponiju za odlaganje otpada. Koliki je vek njenog trajanja?\n– U oviru svojih pravnih nadležnosti, Kancelarija za zaštitu živtne sredine je izdala integralnu dozvolu za sakupljanje, transport, skladištenje, tretman i odlaganje neopasnog i inertnog otpada na sanitarnu deponiju “Vujan” JKP “Gornji Milanovac”, u kojoj su precizirani uslovi i mere kojih se preduzeće mora pridržavati pri obavljanju ove delatnosti u skladu sa zakonskom regulativom u ovoj oblasti. Primarnom selekcijom otpada su obuhvaćeni pet ambalaža i papir, koji se predaju akreditovanim operaterima na dalji tretman. Tu su I operateri za posebne tokove otpada – gume, električni i elektronski otpad… Što više komponenti izdvajamo i predajemo na reciklažu – manje smeća ćemo odlagati na deponiju, čime ćemo produžiti njen vek, a to nam je cilj. Planirano je da se u narednoj godini izdvoje sredstva u opštinskom buxetu za postavljanje folije i proširivanje tela deponije “Vujan“, a realizacijom četvrte faze radova biće stvorena mogućnost korišćenja naše sanitarne deponije u narednih 20 godina.\nKoliko je kod vas razvijena primarna selekcija otpada i kakvi su planovi za dalje?\n– Primarna selekcija otpada je poverena JKP “Gornji Milanovac“, a trenutno se izdvajaju PET ambalaža i papir.\nKada je reč o zagađenju reka, na osnovu ankete, koju smo uradili sa građanima milanovačkog kraja, stiče se utisak da je Despotovica najugroženija. Kakvu saradnju imate sa nadležnim inspekcijskim službama i da li su u dosadašnjim slučajevima zagađenja te reke identifikovani zagađivači?\n– Kontrola kvaliteta vode reke Despotovica je u nadležnosti republičkog vodnog inspektora. Lokalni inspektori prijavljuju svako identifikovano zagađenje ove reke nadležnoj republičkoj inspekciji. U okviru svojih nadležnosti, Kancelarija za zaštitu životne sredine, izdaje dozvole za upravljanje otpadom, saglasnosti i rešenja u postupku procene uticaja projekta/objekta privrednih subjekata na životnu sredinu, dozvole za upravljanje hemikalijama, vodi lokalni registar zagađivača i to su sve mehanizmi, propisani zakonskom regulativom u ovoj izuzetno važnoj oblasti, kako bi se predviđene mere zaštite životne sredine primenile u praksi i implementirale u rad privrednika. Primenu mera, kao što sam navela, kontrolišu nadležni inspekcijski organi, sa kojima ostvarujemo dobru saradnju.\nDa li privredni sektor prati tražene standarde u oblasti zaštite životne sredine?\n– Prečišćači otpadnih voda su skupa, ali neophodna investicija privrednika u zaštitu životne sredine i pohvalno je što velike kompanije, kao što je „Metalac“, ulažu sredstva u njihovu izgradnju. U toku je izgradnja prečišćača u fabrici za proizvodnju alkoholnih pića kompanije „Takovo“.\nPrednost Opštine Gornji Milanovac je i u posedovanju gradskog prečišćača otpadnih voda u “Mlakovcu“, čime se štiti kvalitet recipijenta reke Despotovice.\nU kojim segmentima zaštite životne sredine ste ostvarili najveće pomake?\n– Pomaci su evidentni u svim oblastima, ali mogu da izdvojim Katastar divljih deponija, koji vodimo i dostavljamo Agenciji za zaštitu životne sredine, kao vidljiv dokaz uspešnog upravljanja otpadom, gde je od početno evidentiranih oko 200 nelegalnih odlagališta otpada, takozvanih “divljih deponija“, njihov broj smanjen na 22. Svake godine se u Fondu za zaštitu životne sredine opredeljuju sredstva za sanaciju i čišćenje zagađenih lokacija angažovanjem JKP “Gornji Milanovac“, a zatim postavljaju informativne table o pravilnom odlaganju otpada. Posude koje su postavljene u centrima svih sela naše opštine i organizovano odvoženje smeća, finansirano iz Fonda za zaštitu životne sredine, daju očigledne pozitivne rezultate. Kada rešite pitanje otpada u životnoj sredini, onda možete govoriti o eko-turizmu, uređenju rečnih korita i zaštiti biodiverziteta.\nVeliki pomak predstavlja i izgradnja prečišćača otpadnih voda fabrike za proizvodnju alkoholnih pića kompanije “Takovo“, za koji je Kancelarija za zaštitu životne sredine, u skladu sa Zakonom o proceni uticaja na životnu sredinu, propisala mere zaštite životne sredine.


Stvaranje prostora za mlade ljude - Glas Podrinja\nRegionalna konferencija „Digitalna pismenost i transformacija obrazovanja i biznisa“\nMinistaratvo i Grad Šabac su prepoznali da je vreme da se ukaže firmama i obrazovnom sistemu na potrebu za digitalnom transformacijom\nRegionalna konferencija "Digitalna pismenost i transformacija obrazovanja i biznisa" organizovana je protekle sedmice u Startit centru i Muzeju šabačkih Jevreja.\nGradonačelnik Šapca Nebojša Zelenović otvorio je u sinagogi radionicu na temu digitalizacije u poslovanju, a pomoćnica gradonačelnika za uključivanje građana Jelena Topalović Petrović radionicu na temu digitalne pismenosti i obrazovanja u Startit centru.\nZelenović je ovom prilikom istakao da posle 2 godine od otvaranja Startit centra u Šapcu, možemo da svedočimo da se otvorio prostor za nove ljude i nove ideje.\n- Ništa ne može da se uradi na silu pa je i ovaj tok išao prirodno. Činjenica da možemo da promenimo način na koji se odvija obrazovanje u Srbiji može dramatično da promeni način na koji ljudu gledaju u budućnost. Važno je da otvorimo prostor za nove, mlade ljudi, zato je važno da se u javnom životu pojave novi ljudi koji daju nove odgovore, rekao je gradonačelnik.\nPredavač Zoran Jovanović istakao je da radionica na temu digitalizacije u poslovanju ima izuzetan značaj, a s obzirom na to da je proces digitalne transformacije u Srbiji u toku.\n-Ministaratvo i Grad Šabac su prepoznali da je vreme da se ukaže firmama i obrazovnom sistemu na potrebu za digitalnom transformacijom. Trebalo bi unaprediti svesnost firmi o četvrtoj industrijskoj revoluciji u kojoj se nalazimo, rekao je Jovanović i dodao da je neophodno izvršiti proces digitalne transformacije da bi naše firme bile konkurentne u svetu, kao osnov za ekonomski prosperitet društva.


Partizan: Deleon u službi jedne interesne strane, nije dobrodošao na naše utakmice - Sportskacentrala.com\nPartizan: Deleon u službi jedne interesne strane, nije dobrodošao na naše utakmice12.05.2017 12:54hPartizan je odgovorio na saopštenje koje je juče izdao direktor Košarkaške lige Srbije Leon Deleon.\nKlub iz Humske ističe da izjava gospodina Deleona o neistinitosti tvrdnje da selektivno primenjuje pravila, predstavlja uvredu za inteligenciju svakog ljubitelja košarke koji je gledao mečeve Superlige Srbije bilo u dvorani ili kraj malih ekrana!\n- Gospodine Deleon, ako ste izdali preporuku da se nakon skandiranja kojima se neko vređa na ličnoj osnovi mečevi prekidaju, publika opomene a potom i preti pražnjenjem hale, zbog čega se ta preporuka primenjuje u nekim slučajevima a u nekim slučajevima ne?\nZa bacanje topovskog udara prilikog kojeg je naš kondicioni trener, Filip Mihajlović, povređen i ukazana mu je lekarska pomoć, domaćin meča je kažnjen sa minimalnih 300 bodova. (300 evra u dinarskoj protivvrednosti)\nKK Partizan NIS ne podržava vređanje bilo koga na ličnoj ili nekoj drugoj osnovi. KK Partizan NIS upravo zbog toga svojim ponašanjem i apelima koje upućuje navijačima daje maksimalan doprinos u promovisanju sportskog navijanja u našim halama. Tako će biti i u budućnosti! Ipak, javno napominjemo da selektivno sprovođenje pravila ne predstavlja ništa drugo nego provokaciju tih istih navijača koji u dosadašnjem ponašanju prema Partizanu prepoznaju nepravdu, a sada, nakon poslednjeg obraćanja javnosti od strane Deleona, počinju da prepoznaju i poprilično veliku dozu bezobrazluka. Nakon odluke o kažnjavanju KK Partizan NIS posle utakmice protiv FMP-a, klub je primio veliki broj poruka i poziva od strane rezigniranih navijača koji su na ovu nepravdu veoma burno reagovali. Nakon ovoga, KK Partizan NIS ne može da garantuje bezbednost Leonu Deleonu, stoga ga obaveštavamo da na mečevima Superlige u kojima je Partizan domaćin, on nije dobrodošao.\nPoziv gospodina Deleona da interno razjasnimo nesporazume smatrano neprihvatljivim jer se on, kako smo i naveli, odavno nalazi u službi jedne interesne strane i sa njim nemamo o čemu da polemišemo. Umesto toga, gospodo rukovodioci KLS, javno vas pozivamo da se dozovete pameti i ako nam već ne pomažete u stišavanju tenzija, nemojte nam ni odmagati!\nSavetujemo gospodina Deleona da ne rasipa energiju na rasprave sa nama, već da pokuša da adekvatno radi svoj posao, pa i da pronađe sponzore za Ligu kako bi rasteretio klubove makar pokrivanja troškova takmičenja. KK Partizan NIS


4 miliona dinara za škole i centar za decu sa smetnjama u razvoju u Republici Srpskoj | Vojvodina uživo\nNaslovna ‣ Vojvodina ‣ 4 miliona dinara za škole i centar za decu sa smetnjama u razvoju u Republici Srpskoj\n4 miliona dinara za škole i centar za decu sa smetnjama u razvoju u Republici Srpskoj\nBLOG – Putem bloga „Regionalno i lokalno po meri građana“ redovno Vas obaveštavam o aktivnostima koje sprovodi Pokrajinski sekretarijat za regionalni razvoj, međuregionalnu saradnju i lokalnu samoupravu.\nOve nedelje želeo bih da vas obavestim da smo obebbedili četiri miliona dinara za opremanje škola i centra za decu sa smetnjama u razvoju u Republici Srpskoj.\nTokom protekle nedelje zajedno sa direktorom Fonda za izbegla, raseljena lica i za saradnju sa Srbima u regionu Duškom Ćutilom, predstavnicima lokalnih samouprava i direktorima škola iz Republike Srpske, uručio sam ugovore o dodeli ukupno četiri miliona dinara za opremanje četiri škole, jedne predškolske ustanove i dnevnog boravka za decu sa smetnjama u razvoju.\nČinjenica da je, pri formiranju nove Pokrajinske vlade, Fond za izbegla i raseljena lica AP Vojvodine dobio novu nadležnost, a to je saradnja sa Srbima u regionu – govori o značaju povezanosti Srbije i AP Vojvodine sa Republikom Srpskom.\nU tom kontekstu nizom odluka i konkursa koji su realizovani i koji tek slede podržavamo brojne projekte u lokalnim samoupravama koji doprinose boljim uslovima života stanovništva u Republici Srpskoj.\nOvim projektom pomoć je namenjena isključivo deci a kabineti u školama koji će biti opremljeni uz podršku Pokrajinske vlade dobiće naziv po nekom od velikana iz Srpske Vojvodine. Na taj način će se deca u Srpskoj bliže upoznati sa istorijom i kulturom našeg naroda.\nVažno je spomenuti to da je Pokrajinska vlada donela odluku da podrži izgradnju industrijske zone u Milićima u Srpskoj, ali i na to da preko Fonda pruža snažnu podršku Srbima u Hrvatskoj, Mađarskoj, Rumuniji, Crnoj Gori, Severnoj Makedoniji i Federaciji BiH.\nSa tom podrškom ćemo u narednom periodu nastaviti još snažnije, jer jedinstvo Srba i predstavnika srpskih institucija u regionu danas na izuzetno visokom nivou.\nTakođe, tokom maja će biti raspisan poseban javni poziv koji će se odnositi na ekonomsko osnaživanje Srba povratnika u Federaciji BiH. Ekonomskim osnaživanjem želimo da pomognemo povratnicima da unaprede svoj porodični posao ili da ga pokrenu, i da na taj način svojoj porodici obezbede egzistenciju i ostanu na svojim ognjištima.\nBLOG, Republika Srpska, skole, Sofić


OKTAVUS - Gradjevinarstvo.rs\nGANDIJEVA 122 V, LOKAL 12\nOktavus je firma koja se bavi izradom pergola i savremenih sistema zastakljivanja za zaštitu od sunca i ostalih vremenskih nepogoda. Ponuda sadrži sve na jednom mestu: najmodernije pergole, tende, staklene sisteme, stakleni krov i vrata, spoljne motorizovane aluminijumske venecijanere i garažna vrata.\nKompanija Oktavus je orjentisana na pronalaženje najboljih i najmodernijih rešenja za objekat, bilo da je reč o kući, dvorištu, bašti, terasi, poslovnom prostoru ili ugostiteljskom objektu.\nKonkretno, Oktavus pomaže ugostiteljskim objektima da svedu gubitke na minimum, nudivši smart rešenja zaštite od sunca i kiše tokom cele godine, ujedno omogućavajući dodatan prostor i maksimalnu iskorišćenost istog.\nPrioritet je da se proizvede finalno rešenje koje u potpunosti zadovoljava potrebe klijenta i projekta. Zbog toga je Oktavus tim u direktnoj komunikaciji sa arhitektama, izvođačima radova i dizajnerima tokom celog procesa. Oktavus tim izlazi na teren i u saradnji sa projektantima istražuje najbolje solucije za datu konstrukciju po meri.\nKompanija Oktavus je tu da ispuni želje kreatora, ali i ponudi profesionalni savet koji će obezbediti optimalnu funkcionalnost i odgovarajuće rešenje za unikatni projekat. Oktavus tim ceni originalnost i kreativnost, zbog čega aktivno učestvuje u celom procesu.\nStakleni krovovi – fiksni ili motorizovani\nPošaljite e-mail za OKTAVUS\nZastakljivanje, postavljanje ogledala i dr. /U\nOktavus - Katalog proizvoda\nPergola - Privatni objekat Dorćol, Beograd\nBioklimatska pergola - Venera\nKlasicna pergola - Vitola\nAluminijumska pergola - Ajola\nSamostojeća pergola - Ada\nViseća pergola - Kalika\nAluminijumske motorizovane spoljne roletne - Garnet\nFIksni stakleni krov - Megat\nGiljotina motorizovani stakleni sistem - Staut\nKlizni stakleni sistem - Modulo\nKlizno preklopni stakleni sistem - Domino\nMotorizovani stakleni krov\nPoptuna rešenja za ugostiteljske objekte\nPotpuna rešenja za ugostiteljske objetke\nRolo garažna vrata - Partenon\nScreen platna - Melko\nStaklena automatska vrata - Don\nStaklena manuelna vrata - Raf\nZglobna tenda - Mejo\nKasetna tenda - Rio\nOktavus - Aluminijumska pokretna pergola - Ajola\nOktavus - Giljotina motorizovani stakleni sistem\nOktavus - Pergole i motorizovani sistemi


Protest Srbije Haškom tribunalu - Klix.ba\n9.10.2008. u 22:15\nU Haškom tribunalu prenijeto je nezadovoljstvo Srbije odlukom da se i Albanija stavi na listu zemalja u koju se upućuju osuđeni pred tim sudom.\nDirektor Kancelarije za saradnju sa Tribunalom Dušan Ignjatović prenio je sekretaru suda Hansu Holthuisu zabrinutost Vlade zbog odluke Tribunala da potpiše sporazum s Albanijom koji omogućava da se i u toj zemlji izdržavaju kazne koje odredi sud.\n"Smatramo da je to veoma loše rješenje. Pored očiglednih razloga zbog čega Albaniji ne bi trebalo omogućiti da učestvuje u programu smještanja osuđenika, postoje i razlozi koji se odnose na uvjete u tamošnjim zatvorima", rekao je Ignjatović za B92.\nOn podsjeća da izvještaj State Departmenta o ljudskim pravima u Albaniji za 2007. godinu, kao i izvještaj organizacije Amnesty international za istu godinu, ukazuje da je jedan od najvećih problema, sa aspekta poštovanja ljudskih prava, upravo stanje u zatvorima te zemlje.\n"Mi ćemo insistirati da nijedan naš državljanin ne bude upućen u Albaniju, a smatramo da ne bi bilo dobro da bilo ko od osuđenih tamo bude upućen na izdržavanje kazne", dodaje Ignjatović.\nBivša glavna tužiteljica Haškog tribunala Carla del Ponte iznijela je, po povlačenju s te funkcije, da su postojale indicije da su neke od srpskih žrtava s Kosova završile u kampovima u Albaniji gdje su im odstranjivani organi koji su kasnije prodavani.\nPojedini haški svjedoci na suđenjima po optužnicama za Kosovo govorili su o umiještanosti Albanije u te sukobe, odnosno svjedočili su o saznanjima da su se u Albaniji nalazile baze OVK, kao i da je ta vojska iz Albanije snabdijevana oružjem


ZAKON O BESPLATNOJ PODELI AKCIJA\nMinistarstvo ekonomije i regionalnog razvoja saopštilo je da je danas stupio na snagu Zakon o pravu na besplatne akcije i novčanu naknadu koju građani ostvaruju u postupku privatizacije.\nPravo na besplatne akcije imaju i građani koji su na dan 30. jun 2007. godine imali prebivalište na teritoriji Republike Srbije, odnosno, status privremeno raseljenog lica sa Kosova i Metohije.\nDa bi ostvarili svoje pravo na besplatne akcije, građani moraju na dan evidentiranja biti upisani u birački spisak nadležnih opštinskih organa. Ministarstvo ekonomije i regionalnog razvoja završilo je nacrt Uredbe kojom se detaljno reguliše postupak evidentiranja građana, kao i zaposlenih i bivših zaposlenih u javnim preduzećima koja su predmet privatizacije. Nacrt Uredbe biće sutra poslat u proceduru, a Vlada Srbije bi mogla da je razmotri i usvoji već sledeće nedelje.


Djurić je za Radio-televiziju Srbije kazao da je usvajanje Zakona o “Trepči” u Skupštini Kosova “skandal nevidjenih razmera”.\n“Trepča nije bila aktuelna prošle nedelje. Niotkuda se u Skupštini Kosova fantomski pojavljuje nacrt zakona o konfiskaciji ‘Trepče’. Ne možemo da se otmemo utisku da je to pokušaj otimanja naše imovine na Kosovu i Metohiji. Ništa od toga za nas ne važi, niti će ikada važiti, niti ćemo dozvoliti da se to desi u praksi”, kazao je direktor Kancelarije Vlade Srbije.\nDjurić je ocenio da nije dobro što medju političkim subjektima u Srbiji postoje podele o statusu “Trepče”.\n“Vidimo da su Albanci jedinstveni po pitanju želje da konfiskuju našu imovinu. Njihove stranke tvrde da se u Briselu nikada nije razgovaralo o imovini, nego da su to oni uradili na osnovu Ustava Kosova, a neki politički predstavnici u Srbiji optužuju sopstvenu vladu da je nešto dogovarala. Reč je o pokvarenjacima u političkom smislu koji žele jeftine poene”, kazao je Djurić.\nUpitan da li je takvo rešenje za “Trepču” predvidjeno Briselskim sporazumom, Djurić je kazao da se od 15 tačaka tog sporazuma, osam tiče stvaranja Zajednice srpskih opština, a ostale stvaranja suda u kome će Srbi biti većina i posebnog policijskog okruga.\nDjurić je dodao da “nije zadovoljan ćutanjem Brisela” o “Trepči” ali i da ne želi da optužuje bilo koga bez dokaza.\n“Ćutanje Brisela o ovom pitanju je neprihvatljivo. Ako smo se na početku dijaloga dogovorili da će sve važne teme Beograda i Prištine da se rešavaju za stolom, a onda neko jednostrano donese ovakvu odluku, to znači da oni takvim stavom smanjuju domete tog dijaloga”, rekao je Djurić.\nSkupština Kosova usvojila je bez glasova poslanika Srpske liste, zakon kojim je Rudarsko-metalurški kompleks “Trepča” stavljen pod kontrolu Prištine, nakon čega su predstavnici Srba u kosovskoj vladi i parlamentu saopštili da zamrzavaju učešće u tim institucijama.


Bahreinska policija bacila suzavac na antivladine demonstrante - Grad Prijepolje\nGrad Prijepolje > Vesti > Svet > Bahreinska policija bacila suzavac na antivladine demonstrante\nBahreinska policija bacila suzavac na antivladine demonstrante\nPolicija u Bahreinu bacila je danas suzavac na stotine antivladinih šiitskih demonstranata da bi ih rasterala, a izveštaja o eventualnim žrtvama nema.\nPolicija je rasterala demonstrante, koji su prešli bodljikavu žičanu ogradu postavljenu prethodne noći na obodu sela Šakhura, zapadno od prestonice Maname, posle poziva aktivista na masovne antivladine proteste.\nMinistarstvo unutrašnjih poslova saopštilo je da je policija počela da raspoređuje svoje snage u utorak radi „očuvanja bezbednosti i reda i garantovanja neometanog odvijanja saobraćaja“.\nGlavna opoziciona grupa El Vefak saopštila je da je policija blokirala puteve koji vode ka selima naseljenim šiitima i optužila vlast da je neka područja pretvorila u „ogroman zatvor za stanovnike“.\nPolicija je svoje snage rasporedila da bi sprečila dolazak bahreinskog pobunjeničkog pokreta Tamaroda, na glavne demonstracije zakazane za sredu popodne nedaleko od američke ambasade.\nTamarod je formiran u julu, po uzoru na egipatski pokret Tamarod, koji je predvodio proteste širom zemlje i koji su doveli do svrgavanja islamističkog predsednika Mohameda Morsija.\nKomitet za ljudska prava Ujedinjenih nacija apelovao je na vladu Bahreina da poštuje pravo na mirno okupljanje.\nMeđunarodna organizacija Amnesti internešenel zatražila je od vlasti u Bahreinu da se uzdrži od upotrebe sile navodeći da ljudi moraju da imaju pravo na miroljubive demonstracije.\nKralj Hamad ovog meseca je objavio amandman na zakon o javnom okupljanju, kojim je zabranio proteste u prestonici.


NINOVA NAGRADA ZA 2020. GODINU - SVETISLAV BASARA I ROMAN KONTRAENDORFIN - Beograduživo.rs\nTrenutno ste naHome » NINOVA NAGRADA ZA 2020. GODINU – SVETISLAV BASARA I ROMAN KONTRAENDORFIN\nBy SS InTeam on\t 26. јануара 2021. Kultura i zabava\nKonkurs za Ninovu nagradu za 2020. godinu završen je, od rekordnih 212 naslova koliko je pristiglo na konkurs, u najužem izboru našlo se sedam romana.\nŽiri u sastavu Marija Nenezić, Branko Kukić, Ivan Milenković, Marjan Čakarević i Teofil Pančić dodeli su nagradu Svetislavu Basari za roman Kontraendorfin u izdanju Lagune. Proglašenje održalo se online, a dodela nagrade održaće se početkom februara.\nJedan od članova žirija Teofil Pančić saopštio je: „Taj roman sačinjen je od nemogućih scena i nedopustivih zaključaka, kojima se pretresaju temelji ne samo Srbije, nego i savremenog sveta uopšte. Ovim romanom čitalac se izvodi iz zone komfora.“\nSvetislav Basara je već nosilac Ninove nagrade za 2006. godinu za roman Uspon i pad Parkinsove bolesti.\nPRETHODNA VESTPROVALNIK UPAO U KUĆU I UBIO MUŠKARCA\nSledeća vest DA LI MOŽE DOĆI DO POOŠTRAVANJA MERA ZBOG NOVOG SOJA KORONA VIRUSA?


Najviše novca u budžetu došlo od poreza na zarade i imovinu - Radio Luna\nPočetna Zlatiborski okrug Užice Najviše novca u budžetu došlo od poreza na zarade i imovinu\nNajviše novca u budžetu došlo od poreza na zarade i imovinu\nNa današnjoj sednici Gradskog veća u Užicu je utvrđen predlog odluke o završnom računu gradskog budžeta za prošlu godinu. Prema podacima iz završnog računa, u 2021. godini, prihodi su iznosili 3,473 milijarde dinara, dok su rashodi bili 3,185 milijarde, tako da je suficit 288 miliona dinara. Prihodi su ostvareni sa 99,54 odsto, a rashodi sa 91,28.\nNajviše novca u budžet došlo je od poreza na zarade, transfera i od poreza na imovinu. Glavne karakteristike prošlogodišnjeg budžeta su da je imao veće prihode od prethodnog, da je bio stabilan, sa dobro isplaniranim investicijama i likvidnošću, zaključak je Gradskog veća.\nČlanovi Veća prihvatili su izveštaj o poslovanju Javnog preduzeća “Užice razvoj” u 2021. godini i odluku o usvajanju Programa zaštite, uređenja i korišćenja poljoprivrednog zemljišta za teritoriju grada za ovu godinu radi davanja državnog zemljišta u zakup.


MUP: Policija utvrđuje da li je u pitanju lažna dojava o bombi - Društvo - Dnevni list Danas\nPočetna » Društvo » MUP: Policija utvrđuje da li je u pitanju lažna dojava o bombi\nMUP: Policija utvrđuje da li je u pitanju lažna dojava o bombi\nPutnici i posada aviona Lufthanze evakuisani su danas iz aviona koji je na aerodromu „Nikola Tesla“ u Beogradu bio u pripremi za let ka Frankfurtu zbog dojave da je u letelici postavljena bomba, pišu Večernje novosti na svom portalu.\n1Piše: FoNet/Danas Online 18. jula 2019. 09.26 Izmenjeno: 11.06\nKako list navodi, evakuisano je 130 putnika i petoro članova posade. Večernje novosti su navele da je na aerodrom „Nikola Tesla“ upućena kontradiverziona ekipa policije.\nMinistarstvo unutrašnjih poslova saopštilo je da je jutros oko 6 časova nepoznata osoba pozvala je Aerodrom „Nikola Tesla“ i prijavila da je u avionu, koji je trebalo da poleti iz Beograda za Frankfurt, postavljena bomba.\n„Na lice mesta odmah su upućeni pripadnici kontradiverzionih ekipa MUP-a Srbije, koji trenutno vrše pregled aviona. Policija utvrđuje da li je u pitanju lažna dojava i radi na identifikaciji osobe koja je zvala aerodrom“, navodi MUP u saopštenju.\nKako prenosi RTS, saobraćaj na aerodromu se odvija nesmetano a putnici se normalno čekiraju.\nbeogradski aerodrom, bi, Dojava o boBeograd\n18. jula 2019. u 13.09\nPa ovo je i moja baba provalila da, posto sada vrte po rezimskim medijima ovu vest toliko pompezno, vlast zeli da odvrati narod od odlaska u inostranstvo za boljim zivotom kroz strah od putovanja avionom, i beskrupoloznim izvestavanjem o saobracajnim nesrecama na nasim i inostranim putevima.


Startup Talks — kako investitori procenjuju potencijal i vrednost vašeg startapa? – Startit\nStartup Talks — kako investitori procenjuju potencijal i vrednost vašeg startapa?\nPredavanje o ključnim aspektima Due Diligence-a u procesu investiranja u startape u ranoj fazi će se održati 14. maja u Beogradu.\nSledećeg utorka, 14. maja, kompanija Zühlke organizuje svoj prvi Startup Talks, na kojem će biti reči o ključnim aspektima Due Diligence-a u procesu investiranja u startape u ranoj fazi.\nPredavanje će održati Stephan Wehrli, glavni investitor u Zühlke Ventures AG.\nŠta čini veliku investicionu priliku? Da li je to tim, tehnologija ili atraktivno tržište? Šta je važno za investitore i kakve implikacije imaju njihova pitanja vama? U toku ove sesije, startapi će imati priliku da se upoznaju sa perspektivom investitora u procenjivanju ključnih aspekata biznisa kao i da postave pitanja u vezi sa pripremom za interakciju sa investitorima i VC fondovima.\nStephan Wehrli je glavni investitor u Zühlke Ventures AG, kompaniji koja je u punom vlasništvu Zühlke Groupa čija je uloga da high-tech startapima u oblasti MedTecha/eHealtha pruži finansiranje u ranoj fazi.\nStartup Talks će se održati 14. maja od 18:30 u prostorijama kompanije Zühlke (Bulevar Milutina Milankovića 1 ž). Prisustvo je besplatno ali su mesta ograničena, te je prijava putem sledećeg linka obavezna.


Dinkić, Kalanović i Grubješić dali mandate na raspolaganje | Glas javnosti\nPočetna > Vesti > Dinkić, Kalanović i Grubješić dali mandate na raspolaganje\nBEOGRAD - Predsednik Ujedinjenih regiona Srbije i minisar finansija i privrede Mlađan Dinkić poručio je danas da ta stranka neće biti prepreka za suštinsku i delotvornu rekonstrukciju vlade, jer građani s pravom od vlade očekuju više.\nDinkić je Glavnom odboru dao svoj mandat na raspolaganje i pozvao ga da ovlasti Predsedništvo stranke za donošenje odluka u procesu rekonstrukcije vlade.\n"Vi ste me predložili na mesto ministra i vi odlučujete o mom mandatu ministra", poručio je Dinkić članovima GO URS.\nDinkić je poručio da će otvoreno u predstojećoj sedmici razgovarati sa koalicionim partnerima i da neće upućivati poruke preko neimenovanih izvora.\n"Očekujem da ćemo u nedelji pred nama definisati programske ciljeve, da ćemo kritički i racionalno analizirati učinke i rad svih ministara u vladi, ali svakako nećemo učestvovati u rekonstrukciji koja se konstruiše u tabloidima, jer nas u vladu pre godinu dana nisu pozvali neimenovani izvori već Ivica Dačić i Aleksandar Vučić",rekao je Dinkić na sednici Glavnog odbora URS.\nLider URS je istakao da je potrebno podići lestvicu kako bi vlada bila efikasnija i uspešnija, a tome treba prilagoditi i njen kadrovski sastav, jer vladi će biti potrebno više energije i stručnosti u vođenju javnih poslova.\nI ministarka regionalnog razvoja i lokalne samouprave Verica Kalanović danas je stavila svoj ministarski mandat na raspolaganje članovima GO URS-a, kao što je to učinila i potpredsednica vlade zadužena za evropske integracije Suzana Grubješić.\nKalanović je, podnoseći izveštaj o radu ministarstva na čijem je čelu, na sednici GO URS-a rekla da će sutra izveštaj o radu podneti premijeru Srbije Ivici Dačiću i da će ga staviti na sajt ministarstva.\n"Stavljam vam na raspolaganje mandat, jer smatram da mi kao URS o tome treba da odlučujemo", rekla je Kalanović obraćajući se članovima GO URS u opštini Stari Grad.\nOna je dodala da je rekonstrukcija vlade sigurno "top tema" i da se od svih očekuje sumiranje i realno sagledavanje učinjenog, ali i onoga što nije urađeno.\n"Stojim iza onoga napisanog u programu Ujedinjenih regiona Srbije. U životu poslovi moraju da se završavaju, sagledavaju svoja i tuđa iskustva i na vreme planiraju nova", rekla je Kalanović.\nZamenik predsednika URS Veljorub Stevanović izjavio je danas da su odnosi u vladajućoj koaliciji korektni što nije bio slučaj u ranijim vladama, a da su Mlađan Dinkić, Suzana Grubješić i Verica Kalanović najbolje rešenje za funkcije na kojima se nalaze i da na njima treba da ostanu.\n"Možemo li da ponudimo bolje? Siguran sam da ne. Ne treba eksperimentisati sa nečim što je više nego pozitivno, time što ćemo zarad nekih personalnih promena da napravimo nešto za medije i narod, pa da to deluje populistički", rekao je Stevanović.\nGlavni odbor Ujedinjenih regiona Srbije na kome će biti reči o rekonstrukciji vlade počeo je danas oko 12 sati, u opštini Stari grad.\nTa stranka je najavila da će članovi vlade Mlađan Dinkić, Suzana Grubješić i Verica Kalanović na sednici podneti izveštaje o radu u prvih godinu dana rada vlade.Dinkić, Grubješić i Kalanović će izveštaje o radu predstaviti na otvorenom delu sednice.


Aluminijumski program - Norax\nAluminijum kao materijal za izradu ograda i gelendera nedovoljno je zastupljen na našem tržištu, prvenstveno zbog toga sto vlasnici objekata kao i građevinske firme i arhitekte nemaju dovoljno iskustva sa ovim materijalom, pa prednost daju inoxu ili prohromu.\nAluminujum kao materijal ima sve estetske i kvalitativne odlike i za najluksuznije objekte, ali po daleko povoljnijoj ceni.\nAluminijumski elementi dozvoljavaju kombinovanje po želji i najzahtevnijih kupaca. Sve vrste ograda, ograda za terase, balkonske ograde, ograde za francuske prozore, gelenderi za stepenice, spoljašnji gelenderi, nadstrešnice, i jos mnogo toga je od aluminijumskih elemenata sada moguće napraviti po pristupačnoj ceni, ne gubeći na kvalitetu.\nAluminijumski profili mogu biti eloksirani ili plasificirani, u srebrnoj boji (visoki sjaj) ili u inox boji, matiran eloksiran aluminijum itd. Profile odlikuje pored niske cene dug vek trajanja, lako održavanje, nerđajuće osobine materijala.\nAluminijum se može kombinovati sa staklom ili drvetom što daje svojejvrsni estetski pečat vašem objektu.\nSve vrste aluminijumskih profila su uvek dostupne na našem lageru.\nU slučaju oštećenja bilo kog dela ograde ili gelendera, moguća je laka i brza zamena oštećenog dela, bez potrebe da se menja cela ograda ili gelender.


NIS ZABRANIO KUSTURICI DA SARAĐUJE SA „BLICOM“\nSKANDALOZNA UCENA RUSKA KOMPANIJA PRETI DA NEĆE VIŠE DA SPONZORIŠE KUSTENDORF Zašto „Blic“ smeta NIS-u 1 Jer pišemo o surovom otpuštanju 7.000 radnika 2 Ističemo da NIS ima povlašćen status u vezi s rudnom rentom 3 Glasno izveštavamo o neispunjavanju obaveza prema državi Srbiji, enormnom bogaćenju rukovodstva te kompanije Skandal i sramota! Kompanija NIS, s Kirilom Tjurdjenjevom na čelu, ucenila proslavljenog reditelja Emira Kusturicu time da „Blic” ne sme da bude medijski sponzor festivala Kustendorf 2018. U suprotnom će taj naftni gigant prekinuti da sponzoriše tu manifestaciju. Razlog za takav sramotan potez je niz kritičkih tekstova „Blica” o aferama u kompaniji NIS. Umesto da odgovore na desetine naših mejlova sa jasnim pitanjima, iz te kompanije su odlučili da pribegnu ucenjivačkim potezima. Kako je saradnja između “Blica”, kao najuticajnijeg pisanog medija u ovom delu Evrope, i čuvenog reditelja bila gotovo dogovorena po pitanju medijskog sponzorstva, u NIS-u su odlučili da osujete tu ideju iz korena. Iz vrha kompanije, koja je od 2008. u ruskom većinskom vlasništvu, pozvali su čuvenog reditelja i bukvalno mu zapretili da će zavrnuti finansijsku česmu i da neće sponzorisati taj prestižni festival ako dogovori bilo kakvu saradnju sa našim listom. Na taj način bi održavanje Kustendorfa bilo dovedeno u pitanje jer teško da bi proslavljeni reditelj za tako kratko vreme mogao da nađe sponzora za festival koji će biti održan u januaru u Mokroj Gori. NIS je pokazao da je zarad sopstvenih interesa spreman i da gazi kulturu i onemogući njenu promociju, sprečavajući „Blic“ da medijski pomogne taj prestižni festival. Simptomatično je to što je ovakav gest naftne kompanije usledio nakon “Blicovih” kritičkih tekstova kojima smo ukazali na brojne nepravilnosti u radu te kompanije. Da podsetimo, pisali smo o nedozvoljenom metodama eksploatacije domaćih naftnih polja, o odnosu prema radnicima i otpuštanjima, povlašćenom statusu u vezi s rudnom rentom, o neispunjavanju obaveza prema državi Srbiji, enormnom bogaćenju rukovodstva kompanije. Sve je to izgleda mnogo pogodilo rukovodstvo te kompanije čim su došli do takve tačke da uslovljavaju i jednog Emira Kusturicu. Takav postupak je nezabeležen u svetu, a cilj je indirektno upozorenje drugim medijima da treba da razmisle pre nego što napišu bilo kakvu kritiku na njihov račun. Doduše, takvih kritika je malo i bilo jer je svako ko se usudio da bilo šta negativno napiše bio kažnjen. Ali njihova bahatost je sada otišla toliko daleko da su novcem uspeli da ucene i opstanak jednog svetski priznatog festivala kao što je Kustendorf. NIS je time pokazao kakav odnos ima prema medijima i javnosti, te da je spreman i da na tako perfidan način uguši javnu reč. Svemu tome je doprinela i država, koja godinama ćuti i toleriše uništavanje domaćih resursa, ali i nezakonito otpuštanje radnika u firmi gde je manjinski vlasnik. Krucijalno pitanje je do kada će ta gromoglasna tišina trajati, odnosno da li će se priča o NIS-u u i o svim nepravilnostima završiti tek onda kada za to bude kasno? Za „Blic” ova priča tek počinje jer smo nakon otvaranja zatvorene knjige o poslovanju NIS dobili na hiljade mejlova otpuštenih radnika, oštećenih domaćinstava kojima se bez najave ulazilo u dvorišta da bi se došlo do nafte i tone dokumentacije kojom se ukazuje na koji su sve način država Srbija i njeni radnici opljačkani od većinskog partnera “Gaspromnjefta”.\nNIS OPET BEZ ODGOVORA\n„Blic“ je pokušao da dobije odgovor i od NIS, odnosno da saznamo koji su motivi uslovljavanja Emira Kusturice. Međutim, do zaključenja ovog broja nisu se oglasili. Verovatno će se opet, kao i do sada, oglasiti nakon objavljenog teksta saopštenjem da to nije tačno i da oni poštuju zakone naše države.\nAutor: SLAĐANA VUKAŠINOVIĆ - IVAN JOVANOVIĆ


Međunarodni sajam turizma u Novom Sadu, 48. po redu, održava se od 8. do 10. oktobra 2015. godine.\nOve godine Crna Gora je dobila status zemlje partnera novosadskog sajma turizma, pa Nacionalna turistička organizacija Crne Gore u saradnji sa Ministarstvom održivog razvoja i turizma i Ambasadom Crne Gore u Srbiji, a zajedno sa lokalnim turističkim organizacijama i turističkom privredom, predstavlja turističku ponudu Crne Gore.\nTuristička ponuda Crne Gore biće predstavljena na zajedničkom prostoru od 200 m2 u okviru kojeg nastupa i Turistička organizacija Ulcinj.\nTuristička Organizacija Ulcinj nastupa na sajmu u Novom Sadu po treći put uz predstavljanje raznovrsnog materijala., a pored primorskih Opština Tivta, Bara, Budve, Kotora svoju ponudu predstavljaju i organizacije iz Podgorice, Žabljaka, Kolašina, Nikšića, Berana, Mojkovca i Bijelog Polja.\nMeđunarodni sajam turizma u Novom Sadu promoviše aktuelne turističke destinacije i klastere, zdravstvenog, rekreativnog, rurarnog, gradskog , eko i etno turizma\nKad su turisti iz Srbije u pitanju, po broju realizovanih noćenja zauzimaju značajno mjesto tako da možemo reći da je za Ulcinj srbijansko tržište veoma bitno. Sljedeći veliki sajam u Srbiji na kojem Turistička Organizacija Ulcinj planira nastup, je sajam u Beogradu u 2016.godini.


Grejs Kodington ponovo u ulozi modela za Calvin Klein - WANNABE MAGAZINE\nGrejs Kodington je svakako najpoznatija kao stilistkinja i kreativna direktora čuvenog modnog magazina “Vogue”. Ipak, pre nego što je postalo to po čemu je danas najpre pamtimo, Grejs je radila kao model, a upravo to je bila odskočna daska da sa svega 19 godina postane deo prestižnog modnog magazina.\nNakon skoro 30 godina rada, Grejs je napustila poziciju u “Vogue”-u. I dalje će sarađivati sa ovim magazinom, ali će biti angažovana i na drugim projektima. Upravo to i dokazuje činjenica da će se Grejs Kodington nakon mnogo, mnogo godina ponovo naći u ulozi modela i to za jesenju kampanju poznatog modnog brenda Calvin Klein.\nA kada kažemo “moda” ne možemo a da, između ostalih, ne nabrojimo upravo i ova imena – Grejs i Kalvin. Jer, svako je na svoj način ispisao stranice modne istorije, a kada se ovakvi velikani spoje nastaje zaista sjajna kampanja!


Astrology Srbija - moda, lepota, lifestyle, horoskop... - Wannabe Blogger Reality Show: Kritike stila i makeover u prvom veb rijalitiju - donnasfreeastrology.info\nAkcije / Akcije / Wannabe Blogger Reality Show: Kritike stila i makeover u prvom veb rijalitiju\nnastao u saradnji Fashion Company-ja i Wannabe Magazine-a predstavio je nove epizode. Učesnice su se našle pred prvim izazovima i naučile su da je svet modnog bloga više od osmišljavanja odevnih kombinacija. On podrazumeva i dobro poznavanje online scene, ali i istorije mode.\nDevojke su prisustvovale predavanju marketing konsultanta Istoka Pavlovića i modne kreatorke i profesorke modnog dizajna Ane Vasiljević. Kako su devojke reagovale na lekcije o Internetu i modi saznajte u .\nNakon što su se upoznale sa Bojanom Repajom, frizerom i zakoračile u “Diktat Institut De Beaute”, ali i stojički primile sugestije Vanje Pantin, modne urednice časopisa “Hello”, na njihov stil, u došlo je vreme za makeover. Koliko su u tome uživale i kako ih je to promenilo saznali smo u Wannabe Blogger Reality Show-a.\nPratite i budite u toku sa svim dešavanjima i novim izazovima koji čekaju devojke narednih nedelja!


Ksenija Prodanović\t 22.04.2021. 11:13h\n"Severna Koreja me je javno proglasila za neprijatelja naroda i kaznila celu moju rodbinu. Oni su proglašeni krivim zbog toga što su u srodstvu sa mnom. Ne znam da li su svi u zatvoru ili su neki možda i ubijeni, ali su svi kažnjeni", rekla je ona.\n"Rođena sam krajem 1993. godine Režim je tada prestao da daje hranu ljudima. Tri miliona ljudi je umrlo od 1995. do 1998. godine. To je jedna od najgorih gladi u istoriji, a izazvao ju je jean čovek. Meni je sve to bilo normalno i nisam znala da život može da bude drugačiji", rekla je ona.\n"Deca moraju da odlaze na pogubljenja i sede u prvim redovima jer su niža od odraslih. Svrha našeg postojanja nije da ispunimo svoj potencijal kao pojedinci već da ispunimo potencijal partije. Deca se uče da budu zastražena i da ne rade stvari koje je režim zabranio. Zato ispiranje mozga počinje vrlo rano", ispričala je ona.\n"Severna Koreja je religija. Rečeno nam je da je Kim bog i da zna šta mislite i koliko imate vlasi kose na glavi. To je jedina zemlja gde postoji 'kriminalna misao', gde je zločin čak i razmišljanje", rekla je Park.\n"Kada vidite da je ugledni novinar kao Džamal Kašogi ubijen u stranoj zemlji a da druge zemlje prstom ne mrdnu, onda shvatite da oni neće odgovarati za svoje zločine", rekla je Park.\nSeverna KorejaKim Džong-unprebeginternetživot


Zatraženo hitno izmještanje migranata iz Vučjaka | MONDOBA\nOperativna grupa trazi hitno izmjestanje migranata iz kampa Vucjak\nZatraženo hitno izmještanje migranata iz Vučjaka 0 Podijeli Podijeli na facebook Podijeli na twitter Podijeli na viber Pošalji na mail\n21.10.2019. / 17:18 17:22\nAutor SRNA 21.10.2019. / 17:18 17:22\nOperativna grupa za pitanje migracija u Unsko-sanskom kantonu zatražila je danas hitno izmještanje migranata iz prihvatnog kampa "Vučjak" kod Bihaća koji od danas nemaju pristup vodi za piće, niti se vrši odvoz smeća sa te lokacije.\nBudući da će zbog nedostatka vode za piće i neodvoženja smeća sa "Vučjaka" biti pogoršana zdravstveno-epidemiološka situacija, Vlada USK će posredstvom Kantonalne uprave Civilne zaštite i u saradnji sa javnim preduzećima vršiti dovoz vode i odvoz smeća, a sredstva su obezbijeđena do kraja godine.\nPotvrđen je i zaključak da Međunarodna organizacija za migracije i UNHCR ne mogu produžavati ugovore sa "Birom" i "Miralom" dok ne dobiju saglasnosti sa nivoa BiH, te zatraženo da migranti sa "Vučjaka" budu hitno izmješteni u postojeće centre van Krajine, i to u "Salakovac", "Ušivak" i "Delijaš".\n"Jedan od zaključaka je da tražimo od Vlade Federacije BiH /FBiH/ i premijera /Fadila/ Novalića, u čijoj su nadležnosti `Željeznice FBiH`, da suspenduju linije do Bihaća, jer iz Sarajeva u ovaj grad dnevno bude dovezeno između 150 i 200 migranata, a kada su se pojavili u Tuzli otvorena je linija Tuzla-Bihać. Tražimo da suspenduju tu liniju i pomognu građanima Bihaća", napomenuo je Ružnić.\nOn je ponovio da je Krajina i dalje sama u ovoj krizi, da Evropska komisija nije poslala eksperte koji bi im pomogli, da ne postoji adekvatna zaštita istočne granice, niti jačanje struktura Službe za rad sa strancima čija samo dva do tri predstavnika rade na području ovog kantona, prenosi portal "Kliks".\nREPORTAŽA IZ VUČJAKA:Vučjak - gore od zatvora\nMinistar unutrašnjih poslova USK-a Nermin Kljajić rekao je da centri "Bira" i "Miral" ne mogu biti bez kontrole i nadzora, navodeći da su migranti samo u ovoj godini počinili 200 krivičnih djela, 300 prekršaja i 600 incidenata.\n"Medeno Polje je kao lokacija ponuđeno još tokom juna prošle godine, ali nismo našli partnere da uspostavimo centar. Mi sa bezbjednosnog aspekta i zdravstveno-epidemiološke situacije tvrdimo da je to jedna od najboljih lokacija za smještaj migranata. Stanovnici Bosanskog Petrovca ne moraju strahovati jer će to biti kamp zatvorenog tipa i migranti neće imati mogućnost kretanja", naveo je Kljajić.\n"Mi smo samo iz 200 privatnih objekata u Bihaću izvukli oko 1.900 migranata. Naša procjena je da ih na području USK-a ima između 6.000 i 7.000. Mi bismo bili najsrećniji kada bi pitanje migracija išlo preko drugog kantona ili entiteta", rekao je Kljajić.\nIz USK su poručili da će nakon 15. novembra, kada isteknu ugovori sa Međunarodnom organizacijom za migracije sa "Birom" i "Miralom" Savjet ministara biti odgovoran za više od 2.000 migranata koji će ostati bez smještaja.


► Dačić i Lavrov: Rusija podržava samostalan, nezavisan i višesmerni kurs\n22.02.2018 | 13:43h ► 15:28h Beograd\nDačić je povodom Tačijeve izjave ;rekao da je logičnije da SAD i Velika Britanija povuku priznanje nezavisnosti Kosova, nego da je Rusija prizna, i ocenio da je velikoalbanska retorika najveća pretnja miru i stabilnosti u regionu.\nPo rečima ruskog ministra Lavrova, njegov razgovor s Dačićem je pokazao široko podudaranje stavova o međunarodnim pitanjima, a većim delom su razgovarali o saradnji u međunarodnim organizacijama - UN, OEBS i Savet Evrope.\nDačić: Logičnije da SAD i Velika Britanija povuku priznanje,nego da Rusija prizna Kosovo\nMinistar spoljnih poslova Ivica Dačić izjavio je danas da je logičnije da SAD i Velika Britanija povuku priznanje nezavisnosti Kosova nego da Rusija prizna tu nezavisnost.\nPovodom izjave kosovskog predsednika Hašima Tačija da bi ruskim priznanjem Srbija odustala od "lažne mitologije", Dačić je ;na konferenciji za novinare s ministrom spoljnih poslova Rusije Sergejom Lavrovim rekao da je velikoalbanska retorika najveća pretnja u regionu.\nLogičnije bi bilo da SAD i Velika Britanija povuku priznanje Kosova i to bi uticalo na smanjivanje velikoalbanske retorike koja predstavlja najveću pretnju u regionu, rekao je Dačić povodom Tačijeve izjave.


RTCG - Radio Televizija Crne Gore - Nacionalni javni servis :: Turizam i ekologija :: Predstaviće ponudu u Oslu / print=true\nTO HERCEG NOVI 10. 01. 2018. 20:05 >> 19:45 1\nPredstavnici Turističke organizacije (TO) Herceg Novi učestvovaće na sajmu turizma "Reiselivsmessen" Oslo, kao organizator za područje Crne Gore.\nPozivu TO Herceg Novi da učestvuju na sajmu, koji se u Oslu održava od petka do nedjelje, odazvali su se Nacionalna turistička organizacija (NTO) i lokalne organizacije Budve, Bara, Kotora i Tivta, kao i značajne hercegnovske kompanije - Institut Igalo, Hungest hotel Sun Resort i kompleks Lazure Meljine.\n"Norveška i uopšte skandinavska regija vrlo su značajno i izuzetno kvalitetno turističko emitivno tržište koje ranije nije bilo tretirano na adekvatan način", navodi se u saopštenju objavljenom na sajtu lokalne TO.\nHercegnovska TO je u cilju približavanja skandinavskom tržištu, koje je među prioritetnim za Herceg Novi prije svega u kontekstu zdravstvenog turizma, odlučila da se aktivnije angažuje u promovisanju grada i države na tržištu koje je u svakom smislu naklonjeno Crnoj Gori.\n"Takođe, jedan od ciljeva nastupa na sajmu je i uspostavljanje konekcija sa low cost avio-kompanijama sa željom obogaćivanja ponude", zaključuje se u saopštenju.\nOd aprila do septembra čak 11 festivala\nPromovisali novogodišnji program\nU 2019. uz Riblju čorbu, Sergeja i Rozgu\nNa Škveru zakazali degustaciju ribe i vina


“Medijana za bebu više” još jednom zabavila najmlađe\nPočetak/Društvo/“Medijana za bebu više” još jednom zabavila najmlađe\nMarketing Niške Vesti 14. juna 2019.\nPeta po redu zabavna manifestacija “Medijana za bebu više” održana je danas u parku Svetog Save, u orgаnizаciji Grаdske opštine Medijаnа i Komisije zа mlаde i pronаtаlitetnu politiku te opštine.\nOko 200 mališana imalo je priliku da učestvuje u zanimljivim trkama, pogadja cilj balonima punjenim vodom, slika se sa Betmenom, princezama, lavom i Simom vatrogascem.\nU opštini Medijana podsećaju da je reč o tradicionalnoj akciji koja ima za cilj ukаže nа znаčаj proširenjа porodice i roditeljstvа, a u sklаdu sа držаvnom strаtegijom u oblаsti pronаtаlitetne politike.\nPredsednik Grаdske opštine Medijаnа Nebojšа Kocić istakao je ovom prilikom da je ta opština jedan od lidera medju lokalnim samoupravama po brizi o najmladjima i pronatalitetnoj politici.\n“Zvanično smo peti po izdvajanju sredstava za pronatalitetnu poliku. Za svaku trećerodjenu bebu izdvajamo po 120.000 dinara na godišnjem nivou, za svaku prvorodjenu bebu u nedelji 10.000 dinara, a 20 bračnih parova finansiramo sa po 200.000 dinara za vantelesnu oplodnju. Pored toga imamo 11 studenata koje finansiramo sa po 11.500 dinara, dok talente darujemo sap o 20.000 dinara”, istakao je Kocić.\nOn je podsetio da je opština Medijana nedavno dobila nagradu Udruženja “Tri plus” iz Čačka za brigu o pronatalitetnoj politici.\nMališani koji su danas učestvovali u akciji u Svetosavskom parku, njih oko 200, dobili su od opštine Medijana slatkiše, a bebe koje su se takmičile u puzanju nagradjene su zlatnim medaljama.\nZabava za najmlađe u čairskom parku\nNa inicijativu GO Medijana i Dom zdravlja u Nišu dobija „Školu roditeljstva“


Žena zmaj - Blic Online\n"NE ŽELIM DA UMREM KAO ČOVEK" Potrošila je brdo novca da odseče uši, rascepi jezik, usadi rogove i ovo je REZULTAT (FOTO)\nEva Tijamat Medusa (56) kaže za sebe da je najdefinisaniji transseksualac u svetu, zbog svoje odluke da se pretvori u ženskog zmaja.\nNagrada za porodično preduzetništvo Mini Rakićević\nUdruženje poslovnih žena Srbije po deseti put dodelilo je nagradu "Cvet uspeha za ženu-zmaja" najboljim preduzetnicama u Srbiji.\nDesetogodišnjica priznanja "Cvet uspeha"\nUdruženje poslovnih žena Srbije će po deseti, jubilarni put, dodeliti nagradu „Cvet uspeha za ženu zmaja“ najboljim preduzetnicama u Srbiji.\nDanas dodela priznanja "Cvet uspeha za ženu zmaja 2014"\nUdruženje poslovnih žena Srbije će danas, na manifestaciji za promociju ženskog preduzetništva u Beogradu, osmi put dodeliti najboljim preduzetnicama u Srbiji nagradu "Cvet uspeha za ženu zmaja 2014".\nLepa Brena: Pred koncert sve sama proverim\nLepa Brena jedva čeka da večeras istrči na scenu novosadskog Spensa i da nakon 18 godina zapeva svojim nekadašnjim sugrađanima.\nŽena-zmaj obučava policajce\nBiljana Puškar, načelnica Centra za osnovnu policijsku obuku u Sremskoj Kamenici, obučavala je hiljade policajaca i policajki naše zemlje. Za nju kažu da je žena-zmaj koja je najpre uspela da zauzme radno mesto do tada “rezervisano” samo za muškarce, a onda da od Centra za obuku zajedno sa kolegama napravi - čudo.


Priveden premijer Federacije BiH\nIzvor: Radio Televizija Vojvodine, 28.Maj.2020, 22:55\nPredsednik vlade Federacije BiH Fadil Novalić, direktor uprave Civilne zaštite tog entiteta BiH Fahrudin Solak i vlasnik kompanije "Srebrena malina" Fikret Hodžić privedeni su u četvrtak na ispitivanje u sedište Državne agencije za istrage i zaštitu (SIPA) u sklopu istrage o sumnjivoj kupovini bolničkih respiratora.\nDvojica entitetskih zvaničnika, kao i Hodžić, ranije su već davali iskaze istražiteljima nakon što je slučaj preduzelo Tužilaštvo BiH, prenosi sarajevska >> Pročitaj celu vest na sajtu Radio Televizija Vojvodine << TV N1.\nSporni respiratori, nabavljeni u Kini za 5,3 miliona evra, pokazali su se neupotrebljivim na bolničkim odeljenjima intenzivne nege, a istraga treba da utvrdi kako je "Srebrena malina" dobila posao za koji nije registrovana s obzirom da je reč o firmi čija je delatnost prerada i uzgoj voća i povrća.\nHapšenja zbog afere “Respiratori“, premijer Federacije BiH iza rešetaka\nIzvor: RTS, 29.Maj.2020, 07:38\nPredsednik vlade Federacije BiH Fadil Novalić nakon više od osam sati saslušanja zadržan je u prostorijama Državne agencije za istrage i zaštitu u sklopu istrage o sumnjivoj kupovini bolničkih respiratora. Policija zadržala i direktora uprave Civilne zaštite Fahrudina Solaka i vlasnika...


U Somborskoj bolnici 19 pacijenata na lečenju zaraženih korona virusom, dva na respiratoru - Sombor portal\nU somborskoj Opštoj bolnici „dr Radivoj Simonović“ je tokom protekle dve nedelje pregledano 217 pacijenata u respiratornoj ambulanti, a 142 testirano PCR testom, od čega je 71 pacijent bio pozitivan na korona virus. Od pozitivnih na kovid – 19 je 38 pacijenata poslato u samoizolaciju, jer su imali blagu kliničku sliku, dok su ostali primljeni na kovid Odeljenje, jer je njihova klinička slika zahtevala bolničko lečenje.\nNa kovid Odljenju somborske Opšte bolnice „dr Radivoj Simonović“ smešteno je 19 pacijenata, a 16 medicinskih radnika je pozitivno na kovid – 19. Dva pacijenta su na respiratoru, a zaraženi medicinski radinici uglavnom u samoizolaciji.\n„Na žalost, od juče je još jedan pacijent na respiratoru, a ukupno imamo dva na mehaničkoj ventilaciji. Ostali pacijenti su sa srednje teškom kliničkom slikom. Jedan zdravstveni radnik nam se nalazi na bolničkom lečenju u KCV i dobrog je opšteg stanja.\nSituacija se menja iz sata u sat, pa i dalje apelujem na sve građane da se pridržavaju nošenja zaštitnih maski, pranja i dezinfikovanja ruku, fizičke i socijalne distance i da čuvaju svoje zdravlje, kao i zdravlje svih oko sebe i medicinskog osoblja, ali i uopšte funkcionisanje zdrastvenog sistema koje je na isteku snage“, izjavio je dr Dragan Rastović, vd direktora Opšte bolnice „dr Radivoj Simonović“ Sombor.\n„Za dve nedelje smo imali četiri pozitivne osobe direktno na serološkom testiranju, međutim taj broj je znatno veći, jer se u bolnici rade PCR testiranja. Takođe imamo povećan broj pacijenata sa definisanom kliničkom slikom, jer smo čak u kovid ambulanti utvrdili jedno pet ili šest pneumonija koje su bile odmah upućene prema somborskoj bolnici“, rekao je dr Zdravko Hlodik, načelnik Službe opšte medicine i pomoćnik direktora Doma zdravlja „dr Đorđe Lazić“ Sombor.


Zvezda pravi tim za Ligu šampiona, već je stiglo sedam pojačanja! - Sportske.net\nZvezda pravi tim za Ligu šampiona, već je stiglo sedam pojačanja!\nCrveno-beli će u narednoj sezoni imati mnogo veće ambicije.\nKakav dan za Zvezdu - Stigla specijalna pozivnica za Ligu šampiona, i to ne samo za sledeću sezonu?!Tako to rade Kragujevčani, šljivovica za Dekija Savića!Potopljena Zvezda, Partizan u finalu Kupa Srbije!Sportski pozdrav RTS-u ''iz tamo neke unutrašnjosti'': ''Zašto su Zvezda i Partizan privilegovani?''Obavljen žreb, Zvezda vs Partizan u polufinalu!\nIako je prošle sezone bila u senci Partizana koji je osvojio oba domaća trofeja, Crvena zvezda je dobila specijalnu pozivnicu za Ligu šampiona i u sledećoj sezoni crveno-beli će igrati u elitnom evropskom takmičenju.\nFormiranje tima je uveliko u toku, a kako prenose ''Novosti'', Zvezda je već angažovala sedmoricu novih igrača - golmana Aleksandra Kralja, zatim Miloša Maksimovića, Borisa Popovića iz Budve, Dušana Vasića iz grčkog Vuljagmenija, Gruzina Andriju Bitađea iz Rome, Luku Perkovića sa Tenerifa i kapitena juniorske reprezentacija Kristijana Šulca iz Vojvodine.\nAli, isti izvor dodaje da u Zvezdi ne planiraju još pojačanja, već će postojećem sastavu pridodati i najtalentovanije igrače iz svog omladinskog pogona.\nŽreb grupa za Ligu šampiona biće održan 5. septembra u Barseloni, a takmičenje počinje 17. oktobra.\nPodsetimo, Crvena zvezda je 2013. godine osvojila titulu prvaka Evrope, ali je već u sledećoj sezoni morala u kvalifikacije za Ligu šampiona, gde je ispala od moćnog italijanskog Pro Reka i ovo joj je povratak na najveću evropsku scenu.


Dispečerski centar u Novom Sadu jedno veliko ništa\nBeta\t 24. juna 2015. 23:20\nPredsednik Vlade Vojvodine i lider Demokratske stranke Bojan Pajtić izjavio je da je dispečarski centar Elektroprivrede Srbije u Novom Sadu, čije je otvaranje najavio premijer Srbije Aleksandar Vučić, “jedno veliko ništa” koje ne može da zameni Elektrovojvodinu.\n“Dispečerski centar ne može predstavljati zamenu za tako nešto, to je čisto tehnička služba, i ako je Vučić samo to obećao, onda je to jedno veliko ništa”, rekao je Pajtić za dnevni list “Politika” od četvrtka.\nU intervjuu povodom sastanka Vučića sa predsednikom Lige socijaldemokrata Vojvodine Nenadom Čankom, pokrajinski premijer je podsetio da je LSV u Skupštini Vojvodine glasala da se protivi gašenju Elektrovojvodine.\nOn je rekao da bi gašenje dovelo do toga da uspešna kompanija bude pripojena neuspešnima i da “ono što su ljudi ozbiljno i odgovorno radili, propadne”.\n“Tražili smo da Elektrovojvodina zadrži status privrednog društva radi obezbeđivanja kvalitetnije i sigurnije isporuke električne energije, ali i radi očuvanja imovine upravo u interesu građana koji su tu Elektrovojvodinu i gradili”, istakao je Pajtić.\nOn je dodao da nije dobro to što predsednik Vlade Srbije mesecima ignoriše zahteve pokrajinske vlade da se održi zajednička sednica u vezi sa nastalim problemima.


Počela golf sezona na Adi - Ostali sportovi, Top News, Vesti\nPodrazumevani veb mesta 01.04.2013., 13:05\nVremenski uslovi u kojima su se smenjivali susnežica, sneg, jak vetar i hladnoća uticali su na to da se golf tereni ove sezone otvore nešto kasnije nego prethodnih godina.\nGolf klub na Adi Ciganliji otvorio je vrata ljubiteljima golfa u ponedeljak, 1. aprila, a lepo vreme koje stiže konačno može da obraduje srpske golfere koji su u prethodnim mesecima mogli da vežbaju ‘zamah’ i ‘patovanje’ isključivo na kompjuterskim simulatorima.\nGolf sezona koja je pred nama obećava, a akcenat će biti na najmlađima. Već u sredu počinje Školska golf liga, novi projekat Golf asocijacije Srbije, kojim se ovaj sport približava školarcima. Turnir će trajati do 1. juna, a učestvovaće učenici 16 osnovnih škola iz Beograda.\nSvaku školu predstavljaće po 12 đaka, a oni su bili selektirani tokom februara i marta, kada je u školama predstavljena Golf azbuka.\n„Pre dve godine počeli smo da radimo Golf azbuku i do danas je oko 9.000 dece u Beogradu imalo priliku da igra golf. Naš cilj je da ovaj sport približimo najmlađima i da golf časove uvrstimo u stalni školski program, s obzirom na činjenicu da je u pitanju olimpijski sport. Ove godine pravimo Školsku golf ligu i mogu da kažem da sa velikim zadovoljstvom očekujem prve mališane koji će pokušati da osvoje vredne nagrade, a u isto vreme uživati i naučiti ovu dražesnu igru koja se zove golf“, rekla je generalna sekretarka Golf asocijacije Srbije Irena Suturović-Bogdanović.\nU aprilu Golf asocijacija Srbije organizuje još dva događaja u vezi sa najmlađima, a to su početak Junior tura i početak Junior kampa, na koji mogu da se prijave svi zainteresovani do 15. aprila. Po najpovoljnijim uslovima, od samo 55 evra za celu sezonu, najmlađi mogu da uče golf dva puta nedeljno.\nTakođe, našu selekciju krajem aprila očekuje duel sa reprezentacijom Rumunije i taj duel će biti uvod u seriju Masters turnira koji će se igrati od maja meseca.\nPlanova za 2013. godinu u Golf asocijaciji Srbije je mnogo, ali glavni cilj je da svakako ona bude uspešnija od prethodne.\n„Trudićemo se da budemo još uspešniji, na polju takmičenja juniora i seniora, na polju edukacije i naravno popularizacije i omasovljavanja“, zaključila je Irena Suturović-Bogdanović.\ngolfIrena Suturović Bogdanović\nPrethodna vest „Orlovi“ od utorka kompletni\n„Orlovi“ od utorka kompletni


Seno, đubrivo i gume: Francuski farmeri blokirali puteve (foto, video) - 16.02.2016, Sputnik Srbija\nJuče su francuski farmeri blokirali puteve u gradu Vanu, provincija Bretanja. Oni protestuju zbog pada cena mleka i slanine, izazvanog antiruskim sankcijama. 16.02.2016, Sputnik Srbija\neu, francuska, vesti, evropa\n14:00 16.02.2016 (Osveženo: 14:05 16.02.2016)\n© Sebastien BozonProtesti farmera u Francuskoj\nJuče su francuski farmeri blokirali puteve u gradu Vanu, provincija Bretanja. Oni protestuju zbog pada cena mleka i slanine, izazvanog antiruskim sankcijama.\nVozači više od 200 traktora i prikolica u znak protesta blokirali su sinoć puteve u gradu Vanu na jugu Bretanje, saopštio je „Indipentent“. Farmeri su po putu posuli stogove sena, đubriva i zapalili gume. Protestima su se pridružili lokalni taksisti i uzgajivači ostriga. Sliče akcije su održane prošle nedelje i u Normandiji, Pikardiji i Overnju.\nLideri ovog pokreta pozivaju Brisel da oslabi ekonomske sankcije prema Rusiji. Uvođenje recipročnih mera Rusije, kako navodi list, velikim je delom razlog za naglo smanjenje cena mesa i mlečnih proizvoda u zemljama EU u narednih 18 meseci.\nBez obzira na 600 miliona evra pomoći koju su dobili od francuske vlade, farmeri negoduju jer moraju da prodaju mleko i slaninu po niskim cenama.\nPredsednik Francuske Fransoa Oland obećao je da će smanjiti poreze za francuske farmere koji daju budžetu 45 odsto prihoda, iako u drugim zemljama EU ovaj porez iznosi 30 odsto.\nNa kraju, piše „Indipendent“, ministri poljoprivrede zemalja EU našli su se pod pritiskom francuske vlade koja pokušava da preuzme kontrolu nad situacijom sa padom cena i velikom ponudom mleka, ulja i slanine na tržištu.


Učešće od 10 odsto za kupovinu prvog stana podsticajna mera – Studio B\nObjavljeno: 28.11.2020. 11:04 Izmenjeno: 28.11.2020. 11:04\nZa banke je to dobra prilika da sagledaju svoje mogućnosti i shodno tome prezumu rizik, rekao je za Tanjug generalni sekretar UBS Vladimir Vasić.\nBanka Poštanska štedionica je od druge polovine juna kupcima prvog stana omogućila stambene kredite uz smanjeno učešće koje iznosi 10 odsto.\nU toj državnoj banci za Tanjug navode da su, kada je reč o kupovini prve nepokretnosti na kredit, polazni troškovi i samo učešće do sada često predstavljali prepreku klijentima kod donošenja ovako važne životne odluke.\nNapominju da je upravo pravovremena Odluka NBS stvorila regulatorni prostor za modifikaciju i smanjenje potrebnog ucešća ovom spečificnom segmentu kupaca.\n„Rezultati posle pet meseci primene, mereno brojem primljenih i realizovanih kredita sa 10 odsto učešća, govore o izuzetnom interesovanju za ovu vrstu proizvoda, što samo potvrđuje činjenicu da su donete mere jako dobro targetirane i evidentno daju očekivane rezultate“, kažu u Banci Poštanska štedionica.\nKada je reč o visini kamatnih stopa na stambene kredite, u toj banci napominju da je ona ostala ista, jer visina učešća nema uticaja na visinu kamatne stope.\n„Trenutno u obradi imamo oko 15 zahteva za ovaj model stambenog kredita“, navode za Tanjug u Rajfajzen banci.\nU toj banci kažu da može da se očekuje da će se povećati tražnja i za ovaj model kredita jer je, kako objašnjavaju, u pitanju kredit po povoljnijim uslovima kojim se stimuliše kupovina prvog stana i rešavanje bitnog životnog pitanja.\nKada je reč o uslovima, navode da je za tu vrstu kredita potrebno učešće minimum 10 odsto od iznosa kupoprodajne cene, a da je maksimalan iznos kredita određen kreditnom sposobnošću klijenta, odnosno određuje se na isti način kao kod kredita koji imaju veće učešće.\nGeneralni sekretar UBS Vladimir Vasić kaže da je dobro da banke daju tu mogućnost, ali da sam klijent treba da odluči kada sagleda visinu učešća, dužinu trajanja kredita i visinu mesečne rate.\nNiže učešće na stambeni kredit, objašnjava, na duži vremenski period može da znači nižu mesecnu ratu i klijent treba da odluči da li mu to odgovara i izabere šta mu je pogodnije.


Mondo\t21.06.2018 09:23\nVečerašnja najava, a potom i potpis iznenadila je veoma uzburkanu javnost, zbog čega je Tramp morao da brzo "gasi požar".\nTramp je potpisao izvršnu uredbu kojom se imigrantskim porodicama, koje ilegalno pređu južnu granicu SAD, omogućava da ostanu zajedno dok čekaju na ishod imigracionog postupka.\n"Želimo da porodice ostanu zajedno. To je veoma važno", rekao je Tramp tokom sastanka s republikanskim poslanicima u Beloj kući i dodao da će uskoro potpisati ukaz o tome.\nInače, video-snimci dece u kavezima i zvučni snimak dece koja plaču razgnevili su mnoge u SAD, od krugova sveštenstva do uticajnih poslovnih lidera, ali su izazvali osudu i u drugim zemljama.\nČak su i pojedine aviokompanije zahtevale od savezne vlade da ne koristi nmjihobve aviona za prevoz dece koja su nasilno odvojena od roditelja.\nTramp se zalagao za zaustavljanje ilegalne imigracije i snažno je branio akcije svoje administracije, a demokratske poslanike je pozvao da stave tačku na razdvajanje porodica, iako njegovi republikanci kontrolišu oba doma u Kongresu dok je njegova administracija primenila spornu politiku koja je trenutno na snazi.\nPredsednik odbora republikanaca u Predstavničkom domu Kongresa Pol Rajan izjavio je ranije da će sutra predstaviti zakon o sprečavanju razdvajanja porodice migranata.\nAmerička vlasti su prošle nedelje saopštile da je nulta tolerancija prema migrantima na granici s Meksikom, od polovine aprila dovela do razdvajanja oko 2.000 dece od roditelja koji su privedeni zbog ilegalnog ulaska u zemlju.\n1. Kako vetar duva , tako se T ramp savija


Aleksandar Vučić Архиве - Dnevnik Juga\nHome / Tag Archives: Aleksandar Vučić\nOd 1. januara za prvo dete pomoć države od 300.000 dinara\nIna Dendić 1 седмица ago\tDOGAĐAJI, DRUŠTVO, EKONOMIJA, Leskovac, Niš, Vranje 0\nFoto: TV PINK PRINTSCREEN Umesto dosadašnjih 100.000 dinara koje je do sada dobijalo prvorođeno dete, od 1. januara 2021. godine ovaj iznos će biti 300.000 dinara, najavio je predsednik Srbije Aleksandar Vučić. „Još uvek radimo na merama, a povećanje novčane sume će biti i kod drugog i trćeg deteta. Ova …\nLeskovački naprednjaci jednoglasno za Vučića\nDnevnik Juga 1 седмица ago\tDOGAĐAJI, Leskovac, POLITIKA 0\nGradski odbor Srpske napredne stranke Leskovac, sinoć je održao sastanak na kojem je usvojen zapisnik sa prethodnog sastanka, i održana sednica na kojoj je predsednik GrO Leskovac Goran Cvetanović u okviru druge tačke za predsednika Srpske napredne stranke predložio Aleksandra Vučića što je okupljenih 400 članova jednoglasno usvojilo.\nVučić: Uskoro potpisujemo okvirni sporazum za izgradnju brze pruge Beograd-Niš-Preševo\nIna Dendić 02/08/2021\tDRUŠTVO, Leskovac, Niš, Vranje 0\nOkvirni sporazum za izgradnja brze pruge Beograd-Niš-Preševo, biće uskoro potpisan najavio je predsednik Republike Srbije Aleksanadar Vučić, na svom facebook nalogu. Modernizacija i poboljšanje železničkog saobraćaja je deo zelene agende savremene Evrope, ali i deo privrede koji ubrzano doprinosi rastu. „Poslednja analiza pred potpisivanje okvirnog sporazuma za izgradnju brze pruge …\nVučić raspustio Opštinski odbor SNS u Vlasotincu – Vladimir Kocić i Marjan Stanković novi poverenici\nAdministrator 01/06/2021\tPOLITIKA, Vlasotince 0\nOpštinski odbor Srpske napredne stranke Vlasotince oglasio se danas saopštenjem za javnost povodom promena na čelu ovog odbora. – Odlukom predsednika Srpske napredne stranke Aleksandra Vučića, Vladimir Kocić i Marjan Stanković imenovani su za poverenike opštinskog odbora SNS-a u Vlasotincu. Oni će donositi sve odluke u ime opštinskog odbora, u …\nSuzana Stojiljković 13/05/2021\tDRUŠTVO, Leskovac, POLITIKA 0\nČlanovi Unije mladih Gradskog odbora u Leskovcu, predstavili su i podelili primerke poslednjeg broja stranačkog glasila Naslovnica, ali i najveći broj sadržaja Informatora, posvećen je vakcinaciji, odnosno nacionalnoj kampanji “Vakcina život znači“. – Predsednik Srbije, Aleksandar Vučić i gradonačelnik Leskovca, Goran Cvetanović, stalno apeluju na građane da se vakcinišu, čime …\nIna Dendić 05/04/2021\tDRUŠTVO, Leskovac, Niš, Vranje 0


Udovički:Struktura zaposlenih veći problem od broja\nKOPAONIK - Reforma javne uprave neophodna je kako bismo imali jeftiniji i uslužniju državu i kako bi imali ubrzan i održiv privredni rast, izjavila je danas potpredsednica vlade i ministarka državne uprave i lokalne samouprave Kori Udovički, ističući da je struktura zaposlenih veći problem od broja zaposlenih.\nUdovički je na Kopanik biznis forumu navela da se reforma javne uprave temelji na četiri stuba, a da je najvažnija promena organizacione infrastrukture, odnosno da se vidi da li se rade poslovi koji su svrsishodni, drugi stub predstavlja unapređenje procesa rada, zatim donošenje javnih politika, uređenje službeničkog sistema, i upravljanje javnim finansijama.\nUdovički je navela da postoje velike neracionalosti u organizovanju poslova u školstvu i zdravstvu.\nMinistarka je navela da otpuštanje ljudi, koji su višak u javnom sektoru,\nneće doneti radikalne promene, ali da će se u narednim fazama raditi dublje promene u funkcionisanju službi.\n"Zadatak za novu vladu biće da pojača upravljanje ljudskim resursima, da se tačno zna ko ulazi u službenicki sistem i kako mu napreduje karijera, kao i postoje precizni propisi o otpuštanju onih koji ne rade dobro", istakla je Udovički.\nOna je kazala da je potrebno precizno i pažljivo odrediti maksimalan broj zaposlenih i da Zakon o utvrđivaju maksimalnog broja zaposlenih omogućava "da mnogo pažljvije ciljamo".\n"Još se borimo da racionalizacija ne bude tako linearna", rekla je Udovički.\n"Reorganizacija će morati pažljivije da se uradi, a deo nedostatka kapaciteta koji osećate je posledica nepostojanja određenih profila ili funkcija", dodala je ona.\n« 9. MART 1991: Milošević izveo tenkove na narod (FOTO) U Karlovačkoj gimnaziji trudnoj profesorki traže veštačenje trudnoće »


Šef predstavništva UNHCR-a u Srbiji Fridrih Šoder rekao je da je, ukoliko Srbija po uzoru na ostale zemlje zatvori granice za izbjeglice, za Srbiju će biti predviđena pomoć u iznosu od 47 miliona dolara, ali je izrazio nadu da do toga neće doći i da neće biti nagomilavanja izbjeglica.\nOn je za RTS rekao da Srbija neće biti "tampon zona" za izbjeglice, ističući da UNHCR pomaže vlastima u nošenju sa ovom krizom.\nUpitan da prokomentariše najavu da bi Srbija oko 1. marta mogla da, po uzoru na Austriju, zatvori granice, Šoder je rekao da UNHCR zajedno sa vladom, međunarodnim organizacijama za migrante i cijelim društvom ima odgovor.\n"Imamo plan koji je usvojen i koji predviđa pomoć od 47 miliona dolara, u čemu bi UNHCR doprineo sa 12 miliona dolara. Međutim, nadam se da to neće biti potrebno i da neće biti nagomilavanja izbjeglica u Srbiji", rekao je Šoder.\nPovodom najave da Srbija može da primi maksimalno 6.000 izbjeglica, on je ocijenio da za tim najvjerovatnije neće biti potrebe.\n"Nemamo toliko izbjeglica ovde. Juče (četvrtak 18. februar) je najviše došlo 1.000 njih. Kapacitet od 6.000 je stvoren da se spasu životi u toku zime, ali ne postoji sporazum da će Srbija prihvatiti taj broj ljudi", ističe Šoder.\nŠto se tiče migranata koji su vraćeni iz Hrvatske, kaže da je prvo potrebno sagledati razloge zbog kojih su vraćeni - da li je riječ o zakonskom procesu, da li je Srbija bila primorana da ih prihvati i da li su imali mogućnost da zatraže azil.\n"Ukoliko im je potrebna međunarodna zaštita, oni mogu i da zatraže da se vrate kućama", naveo je, dodavši da bi neki od njih želeli da se vrate, a neki možda i da se prijave za azil u Srbiji.\nŠoder je istakao da UNHCR aktivno pruža podršku vladi Srbije da nastavi da se odgovorno ponaša prema ljudima, kako onima koji prolaze tako i onima koji se "zaglave" tu.\n"Pomažemo u poboljšanju infrastrukture, u administraciji u azilnom sisitemu, utvrđivanju izbjegličkog statusa", precizirao je.\nKako je dodao, UNHCR u Srbiji sarađuje sa svojim kancelarijama u ostalim zemljama na izbjegličkoj ruti kao i sa ostalim organizacijama koje se bave zbrinjavanjem migranata, jer je, naglasio je, riječ o problemu koji će biti riješen samo u kontekstu stvarne evropske solidarnosti.\nŠoder je izrazio optimizam jer su brojke pale, što daje "mogućnost da se provede prava politika, bez ikakvog paničenja", a što će, kako smatra, biti bolje rešenje od onog u kojem su migranti gurnuti u ruke krijumčara.\n"To može da se izbjegne regularnim načinom. Postoji pravi način da izbjeglice dođu u Evropu, a ne da hodaju preko granica i prelaze teritorije zemalja koje nijesu dio EU", zaključio je šef predstavništva UNHCR-a.


Ekonomija i korona virus: Zoo vrt je morao da otpusti većinu osoblja, pa su se vratili da brinu o životinjama besplatno | Boom93\nČuvari u zoo vrtu kažu da je njihova povezanost sa životinjama neraskidiva\n„Razlog zbog kog ustajem ujutro je da bih bila sa ovim predivnim životinjama. Ne znati šta će biti sa njima u budućnosti bilo mi je naprosto previše.“\nDžena Louv ima dvadeset tri godine. Radila je na ranču za divlje životinje Kango dve godine.\nSmešten na obodu grada Autšorna u Južnoj Africi, ranč je narastao poslednjih 40 godina od male farme krokodila do zoološkog vrta koji je međunarodno priznat zbog truda u očuvanju, i koji je dom za više od 90 vrsta životinja i reptila.\nDaleki rođaci – majmunima u zoo vrtu nedostaju ljudi\nŽivotinje će možda morati da hrane drugim životinjama u zoološkim vrtovima\nTigra u Meksiku oduzeli vlasniku koji ga je jurio lasom na ulici\nKad je tronedeljna izolacija u Južnoj Africi u produžena u martu, Dženi je rečeno da pandemija znači da zoološki vrt mora da se zatvori. Njoj je, zajedno sa još dve trećine osoblja, saopšteno da je izgubila posao, makar samo privremeno.\nAli prva stvar na koju je pomislila bila je – šta će se desiti sa gepardima i lemurima o kojima se starala?\nDženina koleginica Anđelik Oktober imala je identičnu reakciju. „Mi smo majke ovih životinja a majke ne ostavljaju svoju decu kad su im najpotrebnije“, rekla je ova dvadesetpotogodišnjakinja za BBC.\nČuvari životinja kažu da sada moraju da budu usmereniji na svoj posao\nNarednog jutra Džena i Anđelik bile su ponovo u uniformi i nazad na poslu – samo ovaj put bez plate. Dok su prolazile kroz kapiju zoološkog vrta, otkrile su da nisu jedine koje su se dobrovoljno vratile kako bi radile besplatno.\nViše od 40 drugih članova osoblja odlučilo je da su im životinje na prvom mestu i vratilo se na ranč za divlje životinje Kango da pomognu da ovaj lakše preživi izolaciju od korona virusa.\nVlasnici zoološkog vrta bili su primorani da smanje osoblje sa njih 78 na 24 kako bi vrt opstao tokom pandemije.\n„Mnogi od nas koji ne dobijaju platu i dalje su tu, pomažemo da se brod održi na površini“, kaže Kreg Gous, stariji menadžer zoološkog vrta, koji tu radi više od 20 godina.\n„Radimo sa opasnim i osetljivim životinjama, tako da taj posao nije lak“, kaže Gous, koji je specijalizovan za staranje o tigrovima, afričkim belim lavovima i gepardima. „Gajim veoma veliku strast prema ovom mestu. Stavljam ga iznad svega ostalog u životu.“\nNeplaćeni rad nije bio lak za čuvare životinja\n„I baš kad smo mislili da teret Kovida-19 ne može da bude teži, ugledalo smo svetlo na horizontu“, kaže za BBC vlasnik ranča Endrju Eriksen.\n„Veliki broj pripadnika osoblja počeo je da pristiže u uniformama na posao i nastavio je da se brine o našim životinjama sa ponosom – apsolutno ne očekujući da bude plaćen za to.“\nNa ranču za divlje životinje Kango ima više od 4.000 životinja, a vlasnici kažu da troškovi njihovog mesečnog održavanja iznose oko 118.000 dolara. Pre pandemije, ranč je dočekivao oko 120.000 posetilaca godišnje.\nAli kapije su zatvorene za posetioce sada već četiri meseca, otkako je južnoafrička vlada proglasila izolaciju na nacionalnom nivou.\nU zemlji je u toku postepeno popuštanje mera izolacije po fazama, ali sektor turizma tek treba da dobije dozvolu da se ponovo otvori.\n„Bilo je više od običnog izazova ostati na površini“, kaže Eriksen.\n„Ne dobijamo pomoć od vlade i za naše prihode smo u potpunosti upućeni na posetioce.“\nOn je rekao da je prvobitno osoblje koje je morao da otpusti prijavio u fond južnoafričke vlade koji je trebalo da im isplati deo izgubljenih plata.\nZoološki vrtovi tvrde da doprinose očuvanju divljih životinja, ali aktivisti za prava životinja se zalažu da životinje budu slobodne\n„To je trajalo tri meseca, a prošlo je četiri otkako smo zatvorili, tako da sada ne dobijaju ni to.“\nZoološki vrtovi u problemima tokom pandemije\nZoološki vrtovi i akvarijumi širom sveta saopštili su da je bilo teško preživeti mere izolacije, uprkos tome što su neke vlade ponudile sredstva za pomoć. Britanski zoološki vrt Čester upozorio je početkom meseca da trošak izolacije znači da je „on u opasnosti da bude ugašen“.\n„Proteklih nekoliko meseci bilo je veoma teško po naše članove“, kaže Gavrijela Kirk-Koen, direktorka komunikacija pri Svetskom udruženju zooloških vrtova i akvarijuma (VAZA).\n„Mnoge članice su neprofitne organizacije koje se oslanjaju na posetioce da bi stekle neku zaradu“, kaže ona.\n„Novac koji pristiže ne samo da hrani životinje o kojima se oni staraju i obezbeđuje najviše standarde nege životinja, već doprinosi i podržava brojne projekte očuvanja širom sveta.“\nVAZA ima ukupno oko 300 članova. Procenjuje se da u svetu ima više od 10.000 zooloških vrtova, ali ne postoje zvanične brojke o tome.\nOsoblje zoo vrta kaže da životinje stalno izviruju da bi videle da li neko dolazi\nŽivotinje u praznom zoološkom vrtu\nČuvari koji su se vratili da rade besplatno na ranč za divlje životinje Kango kažu da se ponašanje životinja promenilo otkako su se kapije zatvorile za posetioce.\n„Životinje se pitaju zašto nema posetilaca“, kaže Louv. „One dižu glave svako malo da vide da li neko dolazi.“\n„Mnogo su manje pospane nego što su bile, tako da ulazimo da vidimo šta je s njima što češće možemo.“\nEksperti iz zooloških vrtova kažu da je izolacija pojačala vezu između životinja i njihovih staratelja u mnogim zoološkim vrtovima širom sveta.\n„To je nešto na šta je ova kriza bacila svetlo“, kaže Dejv Morgan iz Enimal velfera, međunarodne dobrotvorne organizacije koja pomaže zoološkim vrtovima da se staraju o svojim životinjama. „Odnos između životinja i njihovih čuvara izgleda da se produbio usred poteškoća koje je izazvala izolacija.“\nNema plate tokom pandemije\nNeki od bivših članova osoblja koji su se vratili da dobrovoljno rade na ranču za divlje životinje Kango jedva sastavljaju kraj s krajem bez plate i morali su da nađu druge načine da se izdržavaju tokom pandemije.\nZoo vrtovi širom sveta kažu da im je bilo teško da prežive za vreme mera ograničenja kretanja\nKreg Gous je otvorio honorarni prodajni biznis i pokušava da ga vodi dok i dalje radi dobrovoljno u zoološkom vrtu.\n„Nisam mogao da plaćam stanarinu i druge račune kao što je osiguranje“, kaže on.\n„Morao sam da radim još šest sati na ovih 10 do 12 koje već provodim starajući se o životinjama kako bih platio račune i zadržao krov nad glavom.“\nDženi Louv je takođe bilo teško, ali je našla inspiraciju u životinjama o kojima se i dalje stara dobrovoljno.\n„Za mene je nekako suština više u životinjama i njihovoj dobrobiti. One su mi prioritet“, kaže ona.\n„Kad vidim da su životinje srećne, to mi uliva nadu da će se jednog dana stvari vratiti u normalu.“


Vlada Federacije ipak nije odustala od zgrade u Mostaru - Index.ba\nVlada Federacije ipak nije odustala od zgrade u Mostaru\nU BIH se godišnje baci hrane u vrijednosti od preko 126 miliona KM\nDodik sa notama dima i francuskog hrasta; Porodični biznisi sa voćem, destilovanjem i miješanjem alkoholnih pića\n”Vlada Federacije Bosne i Hercegovine je kupila zgradu ‘Staklena banka’ u Mostaru. Zahtjev za upis prava vlasništva je realiziran i čeka se klauzula pravomoćnosti na rješenju”, rekao je Davorin Korać, direktor Službe za zajedničke poslove organa i tijela FBiH.\nNaime, u određenim krugovima pojavile su se špekulacije kako je Vlada Federacije odustala od ove kupovine teške 5.990.000 KM.\nPodsjećamo, Vlada Federacije kupila je zgradu za smještaj svojih ministarstava i institucija u Mostaru od Gospodarske banka d.d. Mostar u likvidaciji, a sam objekt bio je ranije na prodaji pet puta. Iako bi Vlada FBiH stavljanjem ovog objekta u funkciju uštedjela 750.000 KM godišnje revizori kažu kako će se do useljenja za prilagodbu zgrade potrošiti još skoro 10 miliona maraka, piše bljesak.info.\n”Procijenjeno je da će stavljanje u funkciju ovog objekta za smještaj proračunskih korisnika FBiH, zahtijevati dodatna ulaganja u iznosu cca 9,5 miliona KM”, piše u izvještaju revizije učinka Ureda za reviziju institucija u FBiH.\nFederalna Vlada je usvajajući proračun za 2018. godinu planirala trajno rješavanje smještaja federalnih institucija, te je za ove namjene predviđeno ukupno 19 miliona KM.\n“Dio ovog iznosa odnosi se na kupovinu zgrade u Sarajevu, a dio za puštanje u funkciju zgrade Staklene banke u Mostaru, koju je Vlada Federacije BiH kupila u 2017. godini”, navela je Vlada.\nInače, Staklena banka u Mostaru izgrađena je prije 30 godina i nikad nije potpuno dovršena, a u analizi Građevinskog fakulteta navedeno je kako je zgrada u lošem stanju te da su ”svi stupovi u konstrukciji armirani poprečnom armaturom koja ni u kojem slučaju, ne zadovoljava”.\nNažalost, Staklena je banka i mjesto tragedija. Početkom godine u padu s nje poginuo je dječak, a i ranijih godina bilo je smrtnih slučajeva vezanih za ovaj objekt. Gradske su vlasti pokušale ”zaštititi” zgradu zazidavši prolaze do pola, ali su samo osigurali dodatnu intimu onima koji se skupljaju u tom objektu.\nPrethodni članakČlanovi Predsjedništva BiH primili glavnog sekretara OESC-a\nNaredni članakMimo Šahinpašić se vratio u Sarajevo: Hvala mom Nećku koji mi je dao život. Bubreg radi i radit će